cyanic-selkie/wikianc huggingface dataset:
ആർഡെം പറ്റപൗഷ്യൻ
ഗവേഷണവും കരിയറും
പറ്റാപൗഷ്യന്റെ ഗവേഷണം താപനില-സ്പർശ-ജൈവ റിസപ്റ്ററുകളെപ്പറ്റിയാണ്. വിട്ടുമാറാത്ത വേദന ഉൾപ്പെടെയുള്ള വിവിധ രോഗങ്ങളുടെ ചികിത്സ വികസിപ്പിക്കാൻ ഈ അറിവ് ഉപയോഗിക്കുന്നു. ചൂടും തണുപ്പും മെക്കാനിക്കൽ ശക്തികളും എങ്ങനെയാണ് നാഡീ പ്രേരണകൾ ഉണ്ടാക്കുന്നതെന്ന് മനസ്സിലാക്കാൻ ഈ കണ്ടെത്തലുകൾ സാധ്യമാക്കി. സെൻസറുകളുടെ സിഗ്നൽ ട്രാൻസ്ഡക്ഷൻ അദ്ദേഹം ഗവേഷണം ചെയ്യുന്നു. താപനില, മെക്കാനിക്കൽ ശക്തികൾ അല്ലെങ്കിൽ വർദ്ധിച്ച കോശ-വ്യാപ്തം എന്നിവ ഉപയോഗിച്ച് സജീവമാകുന്ന പുതിയ അയോൺ ചാനലുകളെയും റിസപ്റ്ററുകളെയും തിരിച്ചറിയാൻ അദ്ദേഹം കാര്യമായ സംഭാവനകൾ നൽകി. ഈ അയോൺ ചാനലുകൾ താപനില സംവേദനം, സ്പർശം, പ്രോപ്രിയോസെപ്ഷൻ, വേദന സംവേദനം, വാസ്കുലർ ടോണിന്റെ നിയന്ത്രണം എന്നിവയിൽ മികച്ച പങ്ക് വഹിക്കുന്നുവെന്ന് കാണിക്കാൻ പറ്റാപൗഷ്യനും സഹപ്രവർത്തകർക്കും കഴിഞ്ഞു. മെക്കാനോസെൻസിറ്റീവ് അയോൺ ചാനലുകൾ (മെക്കാനൊട്രാൻസ്ഡക്ഷൻ) തിരിച്ചറിയുന്നതിനും ക്യാരക്ടറൈസ് ചെയ്യുന്നതിനും ഏറ്റവും പുതിയ പ്രവർത്തനങ്ങൾ ഫങ്ഷണൽ ജെനോമിക്സ് ടെക്നിക്കുകൾ ഉപയോഗിക്കുന്നു.
ഒക്ടാവിയ ഗ്രേസ് റിച്ചി ഇംഗ്ലണ്ട്
ആദ്യകാല ജീവിതവും വിദ്യാഭ്യാസവും
തോമസ് വെസ്റ്റൺ റിച്ചിയുടെയും ജെസ്സി ടോറൻസ് ഫിഷറിന്റെയും മകളായി മോൺട്രിയലിലാണ് ഒക്ടാവിയ ഗ്രേസ് റിച്ചി ജനിച്ചത്. അവരുടെ അച്ഛൻ ഒരു അഭിഭാഷകനായിരുന്നു. അവർ മോൺ‌ട്രിയൽ ഹൈസ്‌കൂൾ ഫോർ ഗേൾസിൽ പഠനത്തിന് ചേർന്നു. 1888-ൽ, അവർ മക്ഗിൽ സർവകലാശാലയിലെ ആദ്യത്തെ വനിതാ വാലിഡിക്റ്റോറിയനായിരുന്നു. മക്ഗില്ലിലെ മെഡിക്കൽ സ്കൂളിൽ തുടരാൻ അവർ ആഗ്രഹിച്ചു. എന്നാൽ ലിംഗഭേദത്തിന്റെ അടിസ്ഥാനത്തിൽ പ്രവേശനം നിഷേധിക്കപ്പെട്ടു. പകരം, അവർ കിംഗ്സ്റ്റൺ വിമൻസ് മെഡിക്കൽ കോളേജിൽ ചേർന്നു. തുടർന്ന് ബിഷപ്പ് കോളേജിലേക്ക് മാറ്റി. അവിടെ 1891-ൽ പഠനം പൂർത്തിയാക്കി. ക്യൂബെക്കിൽ മെഡിക്കൽ ബിരുദം നേടുന്ന ആദ്യ വനിതയായി.
ആർഡെം പറ്റപൗഷ്യൻ
അവാർഡുകളും ബഹുമതികളും
ഗൂഗിൾ സ്‌കോളർ പ്രകാരം, പരാപൗഷ്യന് എച്-സൂചിക 68 ആണ് സ്‌കോപ്പസ് പ്രകാരം 63 ൽ ഒന്നും (മേയ് 2020 വരെ). 2016 മുതൽ സയൻസ് മുന്നേറ്റത്തിനുള്ള അമേരിക്കൻ അസോസിയേഷന്റെ ഫെലോ, 2017 മുതൽ നാഷണൽ അക്കാദമി ഓഫ് സയൻസസ്, 2020 മുതൽ അമേരിക്കൻ അക്കാദമി ഓഫ് ആർട്സ് ആൻഡ് സയൻസ് 2017 -ൽ പറ്റാപൗഷ്യന് ഡബ്ല്യു.ആൽഡൻ സ്പെൻസർ അവാർഡ് ലഭിച്ചു, 2019 -ൽ റോസൻസ്റ്റീൽ അവാർഡ്, 2020 -ൽ ന്യൂറോ സയൻസിനുള്ള കാവ്ലി സമ്മാനം കൂടാതെ BBVA ഫൗണ്ടേഷൻ ബയോളജി / ബയോമെഡിസിൻ ഫ്രോണ്ടിയേഴ്സ് അവാർഡ് എന്നിവയും ലഭിച്ചു.
ഒക്ടാവിയ ഗ്രേസ് റിച്ചി ഇംഗ്ലണ്ട്
ആദ്യകാല ജീവിതവും വിദ്യാഭ്യാസവും
ബിഷപ്പ്‌സിലെ മെഡിക്കൽ വിദ്യാർത്ഥികളായിരിക്കെ, ഒക്ടാവിയ ഗ്രേസ് റിച്ചിയും മൗഡ് അബോട്ടും മെഡിക്കൽ അല്ലെങ്കിൽ മറ്റ് ഉന്നത ബിരുദങ്ങൾ തേടുന്ന മറ്റ് സ്ത്രീകൾക്ക് വേണ്ടി വാദിക്കാൻ അസോസിയേഷൻ ഫോർ പ്രൊഫഷണൽ എജ്യുക്കേഷൻ ഓഫ് വിമൻ എന്ന ഒരു സംഘടന രൂപീകരിച്ചു.
ആർഡെം പറ്റപൗഷ്യൻ
അവാർഡുകളും ബഹുമതികളും
2021 -ൽ ഡേവിഡ് ജൂലിയസിനൊപ്പം താപനിലയ്ക്കും സ്പർശനത്തിനുമുള്ള റിസപ്റ്ററുകൾ കണ്ടെത്തിയതിന് അദ്ദേഹത്തിന് ഫിസിയോളജി അല്ലെങ്കിൽ മെഡിസിൻ നൊബേൽ സമ്മാനം ലഭിച്ചു.
പുറത്തേക്കുള്ള കണ്ണികൾ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ന്യൂറോ ശാസ്ത്രജ്ഞർ വർഗ്ഗം:കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ വർഗ്ഗം:1967-ൽ ജനിച്ചവർ
സി. അനൂപ്
മലയാള ചെറുകഥാകൃത്തും മാധ്യമപ്രവർത്തകനുമാണ് '''സി. അനൂപ്''' (15 മെയ് 1969).
ജീവിതരേഖ
ആലപ്പുഴ ജില്ലയിൽ മാവേലിക്കര, ചൂനക്കരയിൽ വൈക്കത്തേത്ത് കിഴക്കതിൽ ചെല്ലപ്പൻ നായരുടേയും ഒറ്റപ്ലാവിൽ എൽ രത്നമ്മയുടേയും മകനാണ്. കേരള സർവ്വകലാശാലയിൽ നിന്ന് മലയാളത്തിൽ എംഎ, എംഫിൽ ബിരുദങ്ങൾ, ഭാരതീയ വിദ്യാഭവനിൽ നിന്ന് ജേർണലിസം. കലാകൗമുദി, സമീക്ഷ, മംഗളം, മാധ്യമം വാരിക, കൈരളി ടിവി, പീപ്പിൾ ടിവി എന്നിവിടങ്ങളിൽ മാധ്യമപ്രവർത്തകനായി പ്രവർത്തിച്ചു. ചലച്ചിത്ര താരം ശ്രീനിവാസൻ അവതരിപ്പിച്ച ചെറിയ ശ്രീനിയും വലിയ ലോകവും, വി കെ ശ്രീരാമൻ അവതരിപ്പിച്ച സാമൂഹ്യപാഠം തുടങ്ങിയ പ്രശസ്തമായ ടെലിവിഷൻ പ്രോഗ്രാമുകളുടെ പ്രൊഡ്യൂസർ. പീപ്പിൾ ടിവിയിൽ ഏറ്റവും ശ്രദ്ധേയമായ പെയ്തുതോരാത്ത പാട്ടുകൾ എന്ന സംഗീതപരിപാടിയുടെ സംവിധായകൻ. പ്രേംകുമാർ പ്രധാന കഥാപാത്രത്തെ അവതരിപ്പിച്ച ലക്ഷ്മണൻ, ബാലചന്ദ്രൻ ചുള്ളിക്കാട് കേന്ദ്ര കഥാപാത്രത്തെ അവതരിപ്പിച്ച അച്ഛൻ രാമകൃഷ്‍ണൻ എന്നീ ടെലിഫിലിമുകളുടെ രചനയും സംവിധാനവും നിർവഹിച്ചു. മനസ്സിനക്കരെ, അച്ചുവിന്റെ അമ്മ എന്നീ സിനിമകളിൽ സത്യൻ അന്തിക്കാടിന്റെ സഹസംവിധായകനായി പ്രവർത്തിച്ചു. ഭാർഗ്ഗവചരിതം നാലാംഖണ്ഡം എന്ന സിനിമയുടെ തിരക്കഥാ രചനയിൽ ശ്രീനിവാസന്റെ സഹായി. ഇപ്പോൾ ഏഷ്യാനെറ്റ് ന്യൂസിൽ കറന്റ് അഫേഴ്സ് വിഭാഗത്തിൽ ജോലി ചെയ്യുന്നു.
അവലംബം
വർഗ്ഗം:മലയാള കഥാകൃത്തുക്കൾ വർഗ്ഗം:മാദ്ധ്യമപ്രവർത്തകർ വർഗ്ഗം:മേയ് 15-ന് ജനിച്ചവർ വർഗ്ഗം:1969-ൽ ജനിച്ചവർ വർഗ്ഗം:യാത്രാവിവരണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
സി.പി. രാജശേഖരൻ
പ്രമുഖ മലയാള നാടകകൃത്താണ് '''സി.പി. രാജശേഖരൻ''' (ജീവിതകാലം: 9 സെപ്റ്റംബർ 1949 - 17 ഫെബ്രുവരി 2019). 1987 ൽ നാടകത്തിനുള്ള കേരള സാഹിത്യ അക്കാദമി പുരസ്‌കാരം മൂന്നു വയസ്സന്മാർ എന്ന ആദ്യകൃതിക്ക്‌ തന്നെ ലഭിച്ചു. രണ്ട്‌ ഡസനിലേറെ നാടകങ്ങളും ബാലസാഹിത്യ കൃതികളും നിരൂപണങ്ങളും പ്രസിദ്ധീകരിച്ചിട്ടുണ്ട്‌.
ജീവിതരേഖ
വടക്കൻ പറവൂരിൽ പുരുഷോത്തമൻ നായരുടെയും പാറുക്കുട്ടിയുടെയും മകനായി ജനിച്ചു. ബിരുദാനന്ദര ബിരുദവും ബി.എഡും നേടി ആകാശവാണിയിൽ ജീവനക്കാരനായി. പ്രോഗ്രാം എക്സിക്യൂട്ടീവായും ഡയറക്ടറായും ജോലി ചെയ്തു.
അവലംബം
വർഗ്ഗം:1949-ൽ ജനിച്ചവർ
വർഗ്ഗം:സെപ്റ്റംബർ 23-ന് ജനിച്ചവർ
വർഗ്ഗം:മലയാളനാടകകൃത്തുക്കൾ വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:2019-ൽ മരിച്ചവർ വർഗ്ഗം:ഫെബ്രുവരി 17-ന് മരിച്ചവർ
റുഡോൾഫ് ഫെൽഡർ
റുഡോൾഫ് ഫെൽഡർ - Rudolf Felder (2 മെയ് 1842 വിയന്ന – 29 മാർച്ച്  1871 വിയന്ന) ഒരു  ഓസ്ട്രിയൻ നിയമശാസ്ത്രജ്ഞനും പ്രാണിപഠനശാസ്ത്രജ്ഞനും ആയിരുന്നു. ശലഭങ്ങളിൽ താൽപ്പരനായിരുന്ന അദ്ദേഹം പിതാവ് കജെറ്റൻ ഫെൽഡറിനോടൊപ്പം ധാരാളം പ്രാണികളെ ശേഖരിച്ചു.
അവലംബം
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ വർഗ്ഗം:1842-ൽ ജനിച്ചവർ വർഗ്ഗം:1871-ൽ മരിച്ചവർ
ബ്യൂറെഗാർഡ് പാരിഷ്
ബ്യൂറെഗാർഡ് പാരിഷ്  (ഫ്രഞ്ച്: Paroisse de Beauregard) ഐക്യനാടുകളിലെ ലൂയിസിയാന സംസ്ഥാനത്തു സ്ഥിതിചെയ്യുന്ന ഒരു പാരിഷാണ്. 2010 ലെ സെൻസസ് പ്രകാരം ഈ പാരിഷിൽ 35,654 ജനങ്ങൾ അധിവസിക്കുന്നു. പാരിഷ സീറ്റ് ഡെറിഡ്ഡറി ലാണ് സ്ഥിതി ചെയ്യുന്നത്. 1913 ജനുവരി 1 നാണ് ഈ പാരിഷ് പീകരിക്കപ്പെട്ടത്. LA Mമൈക്രോപോളിറ്റൻ സ്റ്റാറ്റിസ്റ്റിക്കൽ മേഖലയിലുൾപ്പട്ട ഡെറിഡ്ഡർ നഗരത്തിൻറെ ഭാഗമാണ് ഈ പാരിഷ്. ഇവിടുത്തെ സർക്കാർ ഭരണസംവിധാനം പോലിസ് ജൂറി എന്ന പേരിലറിയപ്പെടുന്നു.
ഇക്കൽ ആഞ്ചെലി
കെനിയൻ രാഷ്ട്രീയക്കാരിയും പരിസ്ഥിതി പ്രവർത്തകയുമാണ് ഇക്കൽ ആഞ്ചെലി. അവർ കിറ്റാലെയിലാണ് ജനിച്ചത്. കെനിയൻ തദ്ദേശീയ സമൂഹങ്ങളെ പ്രതിനിധീകരിച്ച് ഗിൽഗൽ ഗിബ് III അണക്കെട്ടിന്റെ പാരിസ്ഥിതിക പ്രത്യാഘാതങ്ങളെക്കുറിച്ച് ശബ്ദിച്ചതിന് 2012-ൽ അവർക്ക് ഗോൾഡ്മാൻ പരിസ്ഥിതി സമ്മാനം ലഭിച്ചു. തുർക്കാന തടാകത്തിന് ചുറ്റുമുള്ള പ്രദേശത്ത് പാരിസ്ഥിതിക നീതിക്കായി പ്രചാരണം നടത്തുന്ന ഫ്രണ്ട്സ് ഓഫ് ലേക്ക് തുർക്കാന എന്ന സംഘടനയുടെ സ്ഥാപകയാണ് അവർ.
അവലംബം
വർഗ്ഗം:കെനിയൻ പരിസ്ഥിതി പ്രവർത്തകർ വർഗ്ഗം:ഗോൾഡ്മാൻ എൻവിയോൺമെന്റൽ പ്രൈസ് ജേതാക്കൾ
കൂട്ടുകാർ (മലയാളചലച്ചിത്രം)
ശരവണഭവ പിക്ചേഴ്സിനു വേണ്ടി ഭരതൻ നിർമിച്ച മലയാളചലച്ചിത്രമാണ് കുട്ടുകാർ. 1966 ജൂൺ 30-ന് കേരളത്തിൽ പ്രദർശനം തുടങ്ങിയ ചിത്രം തിരുമേനിപിക്ചേഴ്സ് വിതരണം ചെയ്തു. വി. ശാന്താറാം സംവിധാനം ചെയ്ത പഡോസി എന്ന പ്രസിദ്ധ ഹിന്ദിചലച്ചിത്രത്തിന്റെ മലയാള പതിപ്പാണ് കൂട്ടുകാർ. മറാഠിയിൽ ഷേജാരി എന്ന പേരിലും ഈ സിനിമ ഇറങ്ങിയിരുന്നു. ഹിന്ദു-മുസ്ലീം മൈത്രി ഉദ്ഘോഷിയ്ക്കുകയാണ് കഥയുടെ ധർമ്മം.
കഥാസാരം
രാമൻ നായരും മകൻ ഗോപിയും അയൽ പക്കത്തെ മമ്മുട്ടിയും മക്കളായ റഹിമും ഖദീജയുമായി വളരെ രമ്യതയിലാണ്. കുട്ടൻ വൈദ്യരുടെ മകൾ രാധയെ ഗോപി സ്നേഹിയ്ക്കുന്നു. ഖദീജയെ പ്രാപിക്കാനൊരുങ്ങിയ തട്ടിപ്പുകാരൻ ഹാജിയാരെ ഗോപി ശിക്ഷിച്ചതിന്റെ പ്രതികാരം അയാൽ തീർത്തത് ഗോപിയും ഖദീജയും തമ്മിൽ പ്രേമമാണെന്ന കള്ളക്കഥപ്രചരിപ്പിച്ചാണ്. റഹിമും മമ്മുട്ടിയും ഗോപിയുമായി തെറ്റി. കൽക്കത്തയിൽ ഖനിയിൽ ജോലി ചെയ്യുന്ന ഗോപി റഹിംനേയും അങ്ങോട്ട് വരുത്തി, റഹിം അറിയാതെ. റഹിമിന്റെ തെറ്റിദ്ധാരാനകൾ നീങ്ങിക്കിട്ടി. ഖദീജയുടെ കല്യാണത്തിനു റഹിമും ഗോപിയും നാട്ടിലെത്തിയെങ്കിലും ഹാജിയാർ തീ വച്ച മമ്മുട്ടിയുടെ വീട്ടിൽ നിന്നും എല്ലാവരേയും രക്ഷിക്കേണ്ടതായിട്ടാണ് വന്നത്. എന്നാൽ രാമൻ നായരും മമ്മുട്ടിയും പരസ്പരം രക്ഷിയ്ക്കാൻ ശ്രമിച്ചതിനിടയിൽ ഒരുമിച്ച് മരിയ്ക്കുകയാണുണ്ടായത്.
അഭിനേതാക്കളും കഥാപാത്രങ്ങളും
==പാട്ടരങ്ങ് == ഗാനങ്ങൾ :വയലാർ രാമവർമ്മ ഈണം :എം. എസ്‌. ബാബുരാജ്‌
പുറത്തേക്കുള്ള കണ്ണികൾ
വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:വയലാർ- ബാബുരാജ് ഗാനങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ
കണ്ണിലെ ചുവപ്പ്
അസുഖമോ പരിക്കോ കാരണം കണ്ണുകൾ ചുവന്നതായി കാണപ്പെടാം. അതേപോലെ കൺജങ്റ്റൈവയിലെ രക്തക്കുഴലുകൾ തെളിഞ്ഞ് വന്നാലും കണ്ണിന് ചുവപ്പ് ആയി തന്നെയാണ് കാണപ്പെടുക. കണ്ണിലെ ചുവപ്പിന്റെ ഏറ്റവും സാധാരണമായ രണ്ട് കാരണങ്ങൾ ചെങ്കണ്ണും സബ്കൺജങ്റ്റൈവൽ ഹെമറേജും ആണ്. ഇവ രണ്ടും പക്ഷെ അത്ര ഗൌരവമുള്ള പ്രശ്നങ്ങൾ അല്ല. എന്നിരുന്നാലും അടിയന്തിര ശ്രദ്ധ വേണ്ട പല രോഗങ്ങളുടെയും തുടക്ക ലക്ഷണമായി കണ്ണുകൾ ചുവന്ന് വരാം എന്നതിനാൽ കണ്ണിലെ ചുവപ്പ് സ്വയം ചികിൽസിക്കുന്നതിന് പകരം ഒരു നേത്രരോഗ വിദഗ്ദനെ കാണിച്ച് കൃത്യമായ ചികിൽസ തേടേണ്ടതാണ്.
ഇച്ചുക്കെയുൽ ലേക്ക്
ഇച്ചുക്കെയുൽ തടാകം (Arabic: بحيرة اشكل‎‎) വടക്കൻ ടുണീഷ്യയിൽ, ബിസെർട്ടെ പട്ടണത്തിന് 20 കിലോമീറ്റർ (12 മൈൽ) ദൂരത്തിൽ, ആഫ്രിക്കയുടെ ഏറ്റവും വടക്കേ അറ്റത്തായി മെഡിറ്ററേനിയൻ കടലിലിനു സമീപം സ്ഥിതിചെയ്യുന്ന ഒരു തടാകമാണ്.
കണ്ണിലെ ചുവപ്പ്
ഏതെങ്കിലും വ്യക്തി കണ്ണിലെ ചുവപ്പ് ലക്ഷണവുമായി നേത്രരോഗ വിദഗ്ദ്ധരെ സമീപിച്ചാൽ, അടിയന്തിര നടപടി (റഫറൽ ഉൾപ്പെടെ) ആവശ്യമുണ്ടോ, അല്ലെങ്കിൽ അധിക വിഭവങ്ങളില്ലാതെ ചികിത്സ പൂർത്തിയാക്കാൻ കഴിയുമോ എന്ന് വിലയിരുത്തുകയാണ് ആദ്യം ചെയ്യുക.
ഇച്ചുക്കെയുൽ ലേക്ക്
ഇച്ച്കെയുൽ ദേശീയോദ്യാനത്തിലെ നീർത്തടവും തടാകവും ഓരോ വർഷവും ആയിരക്കണക്കിന് ദേശാടന പക്ഷികളുടെ ഇടക്കാല താവളമാണ്. ഈ തടാകമേഖല സന്ദർശിക്കുന്ന പക്ഷികളിൽ വാത്തകൾ, അരയന്നങ്ങൾ, കൊക്കുകൾ, പിങ്ക് ഫ്ലമിംഗോകൾ എന്നിവ ഉൾപ്പെടുന്നു.
തടാകത്തെ പരിപോഷിപ്പിക്കുന്ന നദികളിലെ അണക്കെട്ടിൻറെ നിർമ്മാണം തടാകങ്ങളുടെയും നീർത്തടപ്രദേശങ്ങളുടെയും പാരിസ്ഥിതിക തുലനതകളിൽ വലിയ മാറ്റങ്ങൾ വരുത്തുന്നു. അണക്കെട്ടുകൾ തടാകത്തിലേയ്ക്കും ചതുപ്പുകളിലേയ്ക്കുമുള്ള ശുദ്ധജലത്തിലെ പ്രവേശനത്തിനും ജലം ഉൾക്കൊള്ളാനുള്ള കഴിവിനും തടസ്സം സൃഷ്ടിക്കുന്നു. റീഡ്ബെഡ്സ്, സെഡ്ജസ് പോലെയുള്ള ശുദ്ധജല സസ്യങ്ങൾ ഇവിടെ അന്യം നിന്നു പോകുകയും പകരം ഉപ്പുജല സസ്യങ്ങൾ കുടിയേറുകയും ചെയ്യുന്നു.
ഈ മാറ്റങ്ങൾ കാരണമായി ദേശാടന പക്ഷികളുടെ എണ്ണം കുത്തനെ കുറയുവാൻ കാരണമായി. ഇവിടെ നിലനിന്നരുന്ന മിശ്രസസ്യങ്ങളെ ആശ്രയിച്ചായിരുന്നു ഇവയുടെ ആവാസവ്യവസ്ഥയും നിലനിന്നിരുന്നത്.
കണ്ണിലെ ചുവപ്പ്
രോഗനിർണയം
വലത്ത്‌|ലഘുചിത്രം|ഹൈഫീമ - കണ്ണിൻ്റെ ആൻ്റീരിയർ ചേമ്പറിൽ രക്തം നിറഞ്ഞിരിക്കുന്നത് കാണിക്കുന്നു. ചില പ്രത്യേക അടയാളങ്ങളും ലക്ഷണങ്ങളും, കണ്ണിലെ ചുവപ്പ് ഗുരുതരവും അടിയന്തിര ശ്രദ്ധ ആവശ്യമുള്ളതും ആണൊ എന്ന് വിലയിരുത്തുന്നതിന് സഹായിക്കും.
ഇച്ചുക്കെയുൽ ലേക്ക്
യുനെസ്കോയുടെ വെബ്സൈറ്റ് പ്രകാരം, ടുണീഷ്യൻ ഗവൺമെന്റ് ശുദ്ധജലം നിലനിർത്താനും ലവണത്വം കുറയ്ക്കാനും ചില നടപടികൾ കൈക്കൊണ്ടിട്ടുണ്ടതിനുശേഷം യുനെസ്കോയുടെ ലോക പൈതൃക പട്ടികയിലെ ഭീഷണിയിലുള്ള പ്രദേശങ്ങളിൽ നിന്ന് 2006 ൽ ഈ തടാകം നീക്കം ചെയ്യപ്പെട്ടു. എന്നിരുന്നാലും,  വേൾഡ് കൺസർവേഷൻ യൂണിയനിൽനിന്നുള്ള ചില റിപ്പോർട്ടുകൾ ഉപ്പുരസം അതിരുകടന്നുകഴിഞ്ഞുവെന്നും പുനരധിവാസത്തിനുള്ള സാധ്യത അതിവേഗം അപ്രത്യക്ഷമാകുമെന്നും സൂചിപ്പിക്കുന്നു.
കണ്ണിലെ ചുവപ്പ്
രോഗനിർണയം
അത്തരം ആറ് അടയാളങ്ങൾ ഇവയാണ്:
സീലിയറി ഫ്ലഷ്
കോർണിയ വീക്കം, ഐറിഡോസൈക്ലൈറ്റിസ് അല്ലെങ്കിൽ അക്യൂട്ട് ഗ്ലോക്കോമ എന്നിവയുള്ള കണ്ണുകളിൽ സിലിയറി ഫ്ലഷ് സാധാരണയായി കാണപ്പെടുന്നു. കണ്ണിന്റെ കോർണിയയ്ക്ക് ചുറ്റും നിന്ന് ചുവന്ന അല്ലെങ്കിൽ വയലറ്റ് നിറമുള്ള ഒരു വലയമാണ് സീലിയറി ഫ്ലഷ്.
കോർണിയയിലെ അസാധാരണതകൾ
റെറ്റിനയിലേക്ക് പ്രകാശം എത്താൻ കോർണിയ സുതാര്യമായിരിക്കണം. പരിക്ക്, അണുബാധ അല്ലെങ്കിൽ വീക്കം കാരണം കോർണിയയുടെ ഒരു പ്രദേശം അതാര്യതമായേക്കാം. അത് പെൻ‌ലൈറ്റ് അല്ലെങ്കിൽ സ്ലിറ്റ് ലാമ്പ് ഉപയോഗിച്ച് കാണാൻ കഴിയും. അപൂർവ സന്ദർഭങ്ങളിൽ, ഈ അതാര്യത ജന്മനായുള്ളതാവാം. കോണ്ടാക്ട് ലെൻസുകളുടെ ദുരുപയോഗവും കോർണിയൽ പ്രശ്നങ്ങൾക്കും, കണ്ണിലെ ചുവപ്പിനും കാരണമാകാം. കോർണിയൽ അസാധാരണത എല്ലായ്പ്പോഴും ഗുരുതരമാണ്, അതിന് അടിയന്തിര ചികിത്സ ആവശ്യമാണ്. കണ്ണിന്റെ ഫ്ലൂറസെൻ സ്റ്റെയിനിംഗ്, കൊബാൾട്ട്-ബ്ലൂ പ്രകാശം എന്നിവ ഉപയോഗിച്ച് ശ്രദ്ധാപൂർവ്വം നിരീക്ഷിക്കുന്നതിലൂടെ കോർണിയൽ എപ്പിത്തീലിയൽ പ്രശ്നങ്ങൾ കണ്ടെത്താം. ഫ്ലൂറസെൻ സ്റ്റെയിനിങ്ങിന് ശേഷം സ്ലിറ്റ്ലാമ്പിൽ കൊബാൾട്ട്-ബ്ലൂ ഫിൽട്ടർ ഉപയോഗിച്ച് നിരീക്ഷിച്ചാൽ പരിക്ക് മൂലമുള്ള കോർണിയൽ എപിത്തീലിയൽ പ്രശ്നങ്ങൾ പച്ചനിറത്തിൽ കാണാൻ കഴിയും. കല്ല്, മെറ്റൽ പൊടികൾ എന്നിവ കണ്ണിൽ തറച്ചാലും കണ്ണിന് ചുവപ്പ് ഉണ്ടാകാം.
പ്യൂപ്പിലറി അസാധാരണതകൾ
ഐറിഡോസൈക്ലൈറ്റിസ് ബാധിച്ച കണ്ണിലെ പ്യൂപ്പിൾ സാധാരണയായി ചെറുത് ആയിരിക്കും. ഐറിസിലെ സ്പിന്ചർ പേശിയുടെ റിഫ്ളക്സ് സ്പാസം മൂലമാണ് ഇത് സംഭവിക്കുന്നത്. അക്യൂട്ട് ആംഗിൾ-ക്ലോഷർ ഗ്ലോക്കോമ ഉള്ള കണ്ണുകളിൽ, പ്യൂപ്പിൾ സാധാരണയായി ഓവൽ ആയി മാറുകയും, വെളിച്ചത്തോട് മന്ദഗതിയിൽ പ്രതികരിക്കുകയും ചെയ്യുന്നു. സാധാരണ ചെങ്കണ്ണ് പ്യൂപ്പിൾ വലുപ്പത്തെ ബാധിക്കില്ല.
അസാധാരണമായ ഇൻട്രാഒക്യുലർ മർദ്ദം
നേത്ര പരിശോധനയുടെ ഭാഗമായി സാധാരണയായി തന്നെ അളക്കേണ്ടതാണ് കണ്ണിലെ മർദ്ദവും. ഐടിഡോസൈക്ലൈറ്റിസ്, ഗ്ലോക്കോമ പോലെയുള്ള അവസ്ഥകളിൽ മർദ്ദം ഉയരാം.
അതികഠിനമായ വേദന
സാധാരണ ചെങ്കണ്ണിൽ ചെറിയ വേദന മാത്രമേ കാണുകയുള്ളൂ. കഠിനമായ വേദന, കെരറ്റൈറ്റിസ്, കോർണിയൽ അൾസർ, ഐറിഡോസൈക്ലൈറ്റിസ്, ഗ്ലോക്കോമ പോലുള്ള കൂടുതൽ ഗുരുതരമായ രോഗങ്ങളുടെ സൂചകം ആണ്.
കാരണങ്ങൾ
കണ്ണിലെ ചുവപ്പിന്റെ പല കാരണങ്ങളിൽ ഏറ്റവും സാധാരണം ചെങ്കണ്ണ് ആണ്. മറ്റ് കാരണങ്ങൾ താഴെപ്പറയുന്നവയാണ്.
അടിയന്തിര ശ്രദ്ധ വേണ്ടവ
വലത്ത്‌|ലഘുചിത്രം|സിലിയറി ഫ്ലഷ് കാണിക്കുന്ന, ഐറൈറ്റിസ് ബാധിച്ച കണ്ണ്
പുറത്തേക്കുള്ള കണ്ണികൾ
വർഗ്ഗം:നേത്രവൈകല്യങ്ങൾ വർഗ്ഗം:ചികിത്സാ അടിയന്തിരാവസ്ഥകൾ
വരാഹപുരാണം
18 പുരാണങ്ങളിൽ വച്ച് പന്ത്രണ്ടാമത്തെ പുരാണമായ വരാഹപുരാണം വിഷ്ണുവിന്റെ അവതാരമായ വരാഹമൂർത്തി ആഖ്യാതാവാകുന്ന തരത്തിലാണ് സൂതപൗരാണികൻ  മുനിമാരോട് വിവരിക്കുന്നത്.
ശ്ളോകസംഖ്യയും പുരാണഘടനയും
നാരദീയ പുരാണത്തിൽ ഈ പുരാണത്തെപ്പറ്റി വ്യക്തമായ ഒരു വിവരണമുണ്ട്. ഈ പുരാണത്തിനു പൂർവ്വം, ഉത്തരം എന്നിങ്ങനെ രണ്ടു ഭാഗങ്ങളുണ്ട്. ഈ പുരാണത്തിനു ഇപ്പോൾ ലഭ്യമായ മൂലത്തിൽ 218 അദ്ധ്യായങ്ങളും 10000 ശ്ളോകങ്ങളുമുണ്ട്.
ഈ പുരാണത്തിനു നാല് ഭാഗങ്ങളുണ്ട്.
അവലംബം
വർഗ്ഗം :പുരാണങ്ങൾ
പാർവതി പ്രസാദ് ബറുവ
ഒരു പ്രശസ്ത കവിയും ഗാനരചയിതാവും നാടകകൃത്തും ആയിരുന്നു പാർവതി പ്രസാദ് ബറുവ (1904-1964). ആസാമീസ് സാഹിത്യത്തിന്റെയും അസമിന്റെ സംസ്കാരത്തിന്റെയും ഒരു പ്രതീകം ആയിരുന്നു. ആസാമീസ് ഭാഷയുടെ ലളിതവും സചേതനവുമായ ഉപയോഗത്തിന് പേരുകേട്ട അദ്ദേഹം ഗീതികവി എന്ന പേരിൽ അറിയപ്പെടുന്നു; ആസാമീസ് സിനിമയുടെ ആദ്യകാല ചലച്ചിത്ര നിർമ്മാതാക്കളിൽ ഒരാളായിരുന്നു അദ്ദേഹം.
റഫറൻസുകൾ
വർഗ്ഗം:1904-ൽ ജനിച്ചവർ വർഗ്ഗം:1964-ൽ മരിച്ചവർ
നിതാഖാത്ത്
സൗദി അറേബ്യയിൽ തദ്ദേശീയരായ പൗരന്മാർക്ക്‌ ജോലി നൽകുക എന്ന ലക്ഷ്യത്തോടെ നടപ്പാക്കിയ സമ്പ്രദായമാണ് നിതാഖാത്ത്‌. പത്തിൽ താഴെ പേർ ജോലിചെയ്യുന്ന സ്ഥാപനങ്ങളിൽ നിർബന്ധമായും ഒരു സ്വദേശിയെയെങ്കിലും ജോലിക്ക് വെക്കണമെന്ന് ഈ ഉത്തരവ് നിഷ്കർഷിക്കുന്നു. നിതാഖാത്ത്‌ സമ്പ്രദായം നടപ്പാക്കുന്നതിനായി വ്യാപാര - വ്യവസായ സ്‌ഥാപനങ്ങളെ പച്ച, മഞ്ഞ, ചുവപ്പ്‌, ബ്ലൂ എന്നിങ്ങനെ നാലു വിഭാഗമായി തിരിച്ചിട്ടുണ്ട്‌.
മലയാളത്തിലെ ദുരൂഹചലച്ചിത്രങ്ങളുടെ പട്ടിക
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ വർഗ്ഗം:ദുരൂഹചലച്ചിത്രങ്ങൾ
നിതാഖാത്ത്
വിശദാംശങ്ങൾ
നിതാഖാത്ത് പദ്ധതിയുടെ ഭാഗമായി ഇതുവരെ നാല് ലക്ഷം സ്വദേശികൾക്ക് തൊഴിലവസരം ലഭിച്ചുവെന്ന് കരുതുന്നു.
ജി. ഹരിശങ്കർ
ഒരു ഗഞ്ചിറ വാദകനായിരുന്നു ഗോവിന്ദറാവു ഹരിശങ്കർ (ജ: ജൂൺ10, 1958 – ഫെബ്രുവരി 11, 2002). പിതാവായ ഗോവിന്ദറാവുവിൽ നിന്നാണ് സംഗീതത്തിന്റെ ആദ്യപാഠങ്ങൾ അദ്ദേഹം അഭ്യസിച്ചത്.തുടർന്നു ഹരിശങ്കറിനു രാമനാഥപുരം സി.എസ്.മുരുകഭൂപതിയുടേയും,പാലക്കാട്ട് മണിഅയ്യരുടേയും ശിക്ഷണം ലഭിയ്ക്കുകയുണ്ടായി.ഓൾ ഇന്ത്യാ റേഡിയോയിൽ ഒരു നിലയ വിദ്വാനായി സേവനം അനുഷ്ഠിച്ചിട്ടുണ്ട്. സംഗീതനാടക അക്കാദമി അവാർഡു നേടിയ ഏക ഗഞ്ചിറ വാദകനും ഇതുവരെ ഹരിശങ്കറാണ്. കലൈമാമണി ബഹുമതിയും ഹരിശങ്കർ നേടിയിരുന്നു.
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:1958-ൽ ജനിച്ചവർ
ചന്ദനക്കുറി എരണ്ട
ചന്ദനക്കുറി എരണ്ടയ്ക്ക്   ആംഗലത്തിൽ Eurasian wigeon, widgeon, Eurasian widgeon എന്നൊക്കെ പേരുണ്ട്. ശാസ്ത്രീയ നാമം Mareca penelope എന്നാണ്. ദേശാടന പക്ഷിയാണ്.
രൂപവിവരണം
42-52 സെ.മി നീളവും, 71-80 സെ.മീ. ചിറകു വിരിപ്പും, 500-1073 ഗ്രാം തൂക്കവും ഉണ്ട്.
സ്വഭാവവും പ്രകൃതിയും
കൃഷി നിലങ്ങളിലും നനവുള്ള പുൽ മേടുകളിലും ചതുപ്പുകളിലും കാണുന്നു. പുല്ലുകളും വിത്തുകളും ഭക്ഷിക്കുന്നു. നിലത്താണ് കൂട് ഉണ്ടാക്കുന്നത്.
പുറത്തേക്കുഌഅ കണ്ണികൾ
വർഗ്ഗം:ഇന്ത്യയിലെ പക്ഷികൾ
അലോയിസ് ഫ്രെഡറിക്ക് റോഗൻഹോഫർ
അലോയിസ് ഫ്രെഡറിക്ക് റോഗൻഹോഫർ - Alois Friedrich Rogenhofer (22 ഡിസംബർ 1831, വിയന്ന – 15 ജനുവരി 1897, വിയന്ന) ഒരു ഓസ്ട്രിയൻ പ്രാണിപഠനശാജ്ഞൻ ആയിരുന്നു. വിയന്നയിലെ നേച്ചർഹിസ്റ്റോറിക്സ് മ്യൂസിയത്തിന്റെ പരിപാലകനായിരുന്ന അദ്ദേഹം അവിടെയുള്ള ശലഭങ്ങളുടെ ആദ്യ സൂക്ഷിപ്പുകാരനായിരുന്നു. ശലഭങ്ങളും കടന്നലുകളുമായിരുന്നു അദ്ദേഹത്തിന്റെ പ്രീയ വിഷയങ്ങൾ.
പുറം കണ്ണികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ
ബെർത്ത് മോറിസോട്ട് വിത് എ ഫാൻ
1874-ൽ എദ്വാർ മാനെ വരച്ച എണ്ണച്ചായാചിത്രമാണ് ബെർത്ത് മോറിസോട്ട് വിത് എ ഫാൻ. 1868 നും 1874 നും ഇടയിൽ സഹ ചിത്രകാരിയും മോഡലുമായ ബെർത്ത് മോറിസോട്ടിന്റെ മാനെറ്റ് നിർമ്മിച്ച പന്ത്രണ്ട് ചായാചിത്രങ്ങളിൽ അവസാനത്തേതാണ് ഈ ചിത്രം. ചിത്രകാരന്റെ സഹോദരൻ യൂജിനുമായുള്ള വിവാഹത്തിന് തൊട്ടുപിന്നാലെ വരച്ച ചിത്രത്തിന് ശേഷം അവർ പിന്നീട് ചിത്രത്തിനു മാതൃകയായിരുന്നിട്ടില്ല. പിതാവിനുവേണ്ടി വിലപിക്കുന്നതായി കാണിക്കുന്ന ഈ ചിത്രത്തിൽ അവർ വിവാഹനിശ്ചയ മോതിരം ധരിച്ചിരിക്കുന്നു.
1999-ൽ ഫ്രഞ്ച് സംസ്ഥാനത്തിന് സംഭാവന നൽകുന്നതിനുമുമ്പ് ഈ ചിത്രം മോറിസോട്ടിന്റെ സ്വന്തം ശേഖരത്തിൽ പ്രവേശിച്ചു. ഇത് ഒരുപക്ഷേ കലാകാരനിൽ നിന്ന് നേരിട്ട് ആയിരിക്കാം. ഈ ചിത്രം ഇപ്പോൾ സംരക്ഷിച്ചിരിക്കുന്ന പലെയ്സ് ഡെസ് ബ്യൂക്സ്-ആർട്സ് ഡി ലില്ലിലേക്ക് 2000-ൽ മാറ്റുന്നതിനുമുമ്പ് ആദ്യം മ്യൂസി ഡി ഓർസെയിലായിരുന്നു.
പശ്ചാത്തലം
മാനെ 1868-ൽ ബെർത്ത് മോറിസോട്ടിനെ പരിചയപ്പെട്ടു. അവർ ഫ്രാഗോണാർഡിന്റെ പേരക്കുട്ടിയും ചിത്രകാരിയും ആയിരുന്നു. മോറിസോട്ടും മാനെറ്റും പരസ്പരം ഓരോരുത്തരുടെയും ചിത്രങ്ങൾ സ്വാധീനിച്ചു. ആദ്യ ചിത്രമായ ദി ബാൽക്കണി ഉൾപ്പെടെ നിരവധി തവണ അദ്ദേഹം അവരുടെ ചായാചിത്രം വരച്ചു. 1874-ൽ അവർ മാനെറ്റിന്റെ സഹോദരൻ യൂജിനെ വിവാഹം കഴിച്ചു.
1870–71 കാലഘട്ടത്തിൽ ഫ്രാങ്കോ-പ്രഷ്യൻ യുദ്ധത്തിൽ മാനെ പാരീസിൽ തുടർന്നു. പാരീസ് ഉപരോധത്തിൽ നഗരത്തെ പ്രതിരോധിക്കാൻ ഗാർഡ് നാഷണലിൽ സേവനമനുഷ്ഠിച്ചു. സേവനമനുഷ്ഠിക്കുമ്പോൾ ചിത്രം വരയ്ക്കാൻ അദ്ദേഹത്തിന് കഴിഞ്ഞില്ല. 1871 ജനുവരി അവസാനം നഗരം കീഴടങ്ങിയ ശേഷം പാരീസ് വിട്ടു. 1871-ൽ പിന്നീട് ചിത്രകലയിലേക്ക് മടങ്ങിയ അദ്ദേഹം 1871 മെയ് മാസത്തിൽ പാരീസ് കമ്യൂണിന്റെ പരാജയത്തിനുശേഷം പാരീസിലേക്ക് മടങ്ങി. 1872 നും 1874 നും ഇടയിൽ മാനെറ്റ് വരച്ച ബ്ളാക്ക്-ക്ളാഡ് മോറിസോട്ട് ഉൾപ്പെടെ നിരവധി ചായാചിത്രങ്ങളിലൊന്നാണ് ഈ ചിത്രം.
അവലംബം
വർഗ്ഗം:സ്ത്രീകളുടെ ചിത്രങ്ങൾ
സിരിൻ
റഷ്യൻ ഇതിഹാസ കഥകളിലെ സുന്ദരിയായ സ്ത്രീയുടെ തലയും മാറിടവും പക്ഷിയുടെ ശരീരവുമുള്ള (സാധാരണയായി ഒരു മൂങ്ങ) ഒരു കാൽപ്പനിക സൃഷ്ടിയാണ് സിറിൻ. ഐതിഹ്യമനുസരിച്ച്, സിരിൻ വസിച്ചിരുന്നത് വൈരാജിലോ യൂഫ്രട്ടീസ് നദിക്കു ചുറ്റുപാടുമുള്ള പ്രദേശത്തോ ആയിരുന്നു.
ഈ പാതി നാരിയും പാതി പക്ഷിയുമായ ജീവി, സിറെനുകളെക്കുറിച്ചുള്ള പിൽക്കാല നാടോടിക്കഥകളെ നേരിട്ട് അടിസ്ഥാനമാക്കിയുള്ള സൃഷ്ടിയാണ്. കിരീടം ധരിച്ചോ ശിരസിനു ചുറ്റും പ്രഭാപരിവേഷത്തോടെയോ ആണ് അവളെ സാധാരണയായി ചിത്രീകരിച്ചിരുന്നത്. ഭാവിയിലെ ആനന്ദങ്ങളെക്കുറിച്ച് ദീർഘദർശനം നൽകിക്കൊണ്ട് സിരിൻ വിശുദ്ധർക്ക് വേണ്ടി മനോഹരമായ ഗാനങ്ങൾ ആലപിക്കുന്നു. ഈ പക്ഷി അപകടകാരിയായിരുന്നു. അവളുടെ ഗാനം ശ്രവിക്കുന്ന പുരുഷന്മാർ ഭൂമിയിലുള്ള സകലതനേക്കുറിച്ചും മറക്കുകയും അവളെ പിന്തുടരുകയും ഒടുവിൽ മരണത്തിലേയ്ക്ക് നയിക്കപ്പെടുകയും ചെയ്യുമായിരുന്നു. പക്ഷികളെ ഭയപ്പെടുത്തുന്നതിനായി പീരങ്കികൾക്കൊണ്ട് വെടിവയ്ക്കുക, മണിനാദം മുഴക്കുക മറ്റ് ഉച്ചത്തിലുള്ള ശബ്ദങ്ങൾ ഉണ്ടാക്കുക ഇത്യാദി പ്രവർത്തികളിലൂടെ ആളുകൾ സിരിനിൽ നിന്ന് സ്വയം രക്ഷിക്കാൻ ശ്രമിക്കുന്നു. പിന്നീട് (17-18 നൂറ്റാണ്ടുകളിൽ) സിരിന്റെ പ്രതിച്ഛായ പാടേ മാറുകയും അവൾ ലോകത്തിന്റെ മൈത്രിയെ പ്രതീകപ്പെടുത്താൻ തുടങ്ങുകയും ചെയ്തു (അവൾ സ്വർഗ്ഗത്തിനു സമീപം താമസിക്കുന്നതിനാൽ). അക്കാലത്ത് ആളുകൾ വിശ്വസിച്ചിരുന്നത് സന്തോഷമുള്ള ആളുകൾക്ക് മാത്രമേ സിരിന്റെ സംഗീതം ശ്രവിക്കാൻ കഴിയൂ എന്നും അവൾ മനുഷ്യന്റെ സന്തോഷം പോലെ വേഗതയുള്ളതും പിടിക്കാൻ പ്രയാസമുള്ളതുമായതിനാൽ വളരെ കുറച്ചുപേർക്ക് മാത്രമേ ഇത്തിരം ഒന്നിനെ കാണാൻ കഴിയുകയുള്ളൂ എന്നുമായിരുന്നു. അവൾ നിത്യമായ സന്തോഷത്തെയും സ്വർഗ്ഗീയാനന്ദത്തേയും പ്രതീകപ്പെടുത്തുന്നു.
നാടോടിക്കഥകൾ അനുസരിച്ച്, രക്ഷകന്റെ ആപ്പിൾ പെരുന്നാൾ പ്രഭാതത്തിൽ ആപ്പിൾ തോട്ടത്തിലേക്ക് പറന്ന്ചെല്ലുന്ന സിറിൻ സങ്കടത്തോടെ കരയുന്നു. മധ്യാഹ്നത്തിൽ അവളുടെ പ്രതിരൂപമായ, അൽക്കോനോസ്റ്റ് ഈ സ്ഥലത്തേക്ക് പറന്നുചെന്ന് സന്തോഷിക്കാനും ചിരിക്കാനും തുടങ്ങുന്നു. അൽകോനോസ്റ്റ് തന്റെ ചിറകിൽ നിന്ന് മഞ്ഞുപൊഴിക്കവേ, അവൾ ഇരിക്കുന്ന മരത്തിലെ എല്ലാ പഴങ്ങൾക്കും രോഗശാന്തി ശക്തി നൽകുന്നു.
എട്ട്, ഒമ്പത് നൂറ്റാണ്ടുകളിൽ പേർഷ്യൻ വ്യാപാരികൾ സിരിൻ എന്ന ഇതിഹാസ കഥാപാത്രത്തെ റസ് ജനങ്ങൾക്ക് പരിചയപ്പെടുത്തിയിരിക്കാം. ചെർസോനെസോസ്, കീവ് നഗരങ്ങളിൽ, മൺപാത്രങ്ങൾ, സ്വർണ്ണപ്പതക്കങ്ങൾ, പത്ത്-പന്ത്രണ്ട് നൂറ്റാണ്ടുകളിലെ സുവിശേഷ പുസ്തകങ്ങളുടെ അരികുകളിൽകളിൽപ്പോലും അവളുടെ രേഖാചിത്രം പലപ്പോഴും കാണാറുണ്ട്. ചരിത്രപരമായ കാരണങ്ങളാൽ റഷ്യൻ സംസ്കാരം അതിന്റെ പുൽമേടുകൾ, വോൾഗ നദി, ഡ്നീപ്പർ നദി എന്നിവയിലൂടെ സെർബിയൻ സംസ്കാരവുമായും ബൈസന്റൈൻ സാമ്രാജ്യവുമായും വളരെ ദൃഢമായ പാരസ്പരിക ബന്ധം പുലർത്തുന്നുണ്ട്. പറുദീസ മരങ്ങളിൽ ഇരിക്കുന്ന പക്ഷികളായി ഉല്പത്തി പുസ്തകത്തിലെ ചിത്രീകരണങ്ങളിൽ സിറിനെ പോമോറുകൾ പലപ്പോഴും ചിത്രീകരിച്ചിട്ടുണ്ട്.
ചിലപ്പോൾ മനുഷ്യന്റെ ആത്മാവിലേക്ക് പോകുന്ന ദൈവവചനത്തിന്റെ ഒരു പ്രതീകമായിപ്പോലും സിരിൻ കാണപ്പെടുന്നു. മറ്റുചിലപ്പോൾ ദുർബലരെ പ്രലോഭിപ്പിക്കുന്ന നാസ്തികന്റെ ഒരു പ്രതീകമായും അവൾ കാണപ്പെടുന്നു. ചില സന്ദർഭങ്ങളിൽ സിരിൻ പോളിഷ് അമാനുഷിക ജീവികൾക്ക് തുല്യമായി കണക്കാക്കപ്പെട്ടു. റഷ്യൻ നാടോടിക്കഥകളിൽ, സിരിനെ ബഹുമാനിതനായ മത സാഹിത്യകാരൻ സെന്റ് എഫ്രെം ദ സിറിയനുമായി പങ്കുചേർത്തിരുന്നു. അതിനാൽ, നിക്കോളായ് ക്ലൂയേവിനെപ്പോലുള്ള കർഷക ഗാനരചയിതാക്കൾ പലപ്പോഴും കവിയുടെ ഒരു പര്യായമായിപ്പോലും സിരിനെ ഉപയോഗിച്ചു.
ജെബിൽ ദേശീയോദ്യാനം
ജെബിൽ ദേശീയോദ്യാനം, സഹാറ മരുഭൂമിയിൽ സ്ഥിതി ചെയ്യുന്ന ടുണീഷ്യയിലെ ഒരു ദേശീയോദ്യാനമാണ്. 150,000 ഹെക്ടർ വിസ്തൃതിയുള്ള ഈ ദേശീയോദ്യാനം, രാജ്യത്തെ ഏറ്റവും വലിയ ദേശീയോദ്യാനമാണ്. രാജ്യത്തിന്റെ തെക്കൻ ഭാഗങ്ങളിൽ ഭൂരിഭാഗവും ഈ ദേശീയോദ്യാനത്തിൽ ഉൾപ്പെട്ടിരിക്കുന്നു. വലിപ്പത്തിൽ മുന്തിയതെങ്കിലും പുതിയതായി കണക്കാക്കപ്പെടുന്ന ഇത് 1994 ലാണ് ഒരു ദേശീയോദ്യാനമായി ഔദ്യോഗികമായി പ്രഖ്യാപിക്കപ്പെട്ടത്. 1984 മുതൽ അനൌദ്യോഗികമായി തുടർന്നിരുന്നു. സാഹാറ മരുഭൂമിയ്ക്കുള്ളിൽ സ്ഥിതിചെയ്യുന്ന ഏക ദേശീയോദ്യാനമാണിത്.
ജെബിൽ ദേശീയോദ്യാനം ഡൌസ് പട്ടണത്തിന് 80 കിലോമീറ്റർ തെക്കായിട്ടാണ് നിലനിൽക്കുന്നത്. കാല്ലിഗോണം പോലെയുള്ള മരുഭൂമിയിലെ കുറ്റിച്ചെടികളാണ് ഈ പ്രദേശത്ത് അധികവും കാണപ്പെടുന്നത്. ഗസല്ലെ, മുയലുകൾ, ഹോൺ വൈപ്പർ എന്നിവയാണ് സാധാരണയായി കാണപ്പെടുന്ന ജീവികളിൽ ചിലത്. റാൻറെറിയം എന്ന പുഷ്പിക്കുന്ന ഡെയ്സി വർഗ്ഗത്തിലെ സസ്യവും ഇവിടെ കണ്ടുവരുന്നു. നിരന്തരമുള്ള സന്ദർശകർക്കായി സംരക്ഷിത ഷെൽറ്ററുകൾ ലഭ്യമാണ്. ദേശീയോദ്യാനത്തിലെ എല്ലാ പ്രദേശങ്ങളിലും കാവൽക്കാരെ നിയോഗിച്ചിരിക്കുന്നു. ഹോളോസീൻ കാലഘട്ടം മുതൽ രണ്ടാം ലോകമഹായുദ്ധകാലം വരെയുള്ള മനുഷ്യ ചരിത്രത്തിന്റെ വിവിധ ഘട്ടങ്ങളെക്കുറിച്ച് മനസ്സിലാക്കാൻ പര്യാപ്തമായ ചരിത്രാതീത കാലത്തെ പല കരകൗശലവസ്തുക്കളുടെയും സൈറ്റുകളും ഇവിടെയുണ്ട്. ടുണീഷ്യയ്ക്കുള്ളിലെ ഗ്രാൻറ് എർഗ് ഓറിയൻറൽ മണൽമേഖല മുഴുവനായിത്തന്നെ ഈ ദേശീയോദ്യാനത്തിനുള്ളിലായിട്ടാണ്. ദേശീയോദ്യാനത്തിൻറെ പടിഞ്ഞാറ് ഭാഗത്ത് പ്ലൂട്ടോണിക് പാറകൾ കാലാവസ്ഥാമാറ്റത്തിലൂടെ രൂപം കൊണ്ട 'വലിയ ഉരുളൻ പാറകൾ' ഉണ്ട്.
വൈവിധ്യമാർന്ന വന്യജീവികളുള്ളതാണ് ദേശീയോദ്യാനം. ഫെന്നെക് കുറുക്കൻ, ഹോൺഡ് വൈപ്പർ, കോബ്ര, കുറുനരി, ഈ പ്രദേശത്ത് നിലനിൽക്കുന്ന ബാർബറി ആടുകൾ എന്നിവയാണ് പ്രധാനമായി കാണപ്പെടുന്ന ജീവികളിൽ ചിലത്. പാമ്പുകളും മറ്റ് ഉരഗങ്ങളും പാറക്കല്ലുകൾക്കും മണൽക്കുന്നുകൾക്കും കീഴിലാണ് ജീവിക്കുന്നത്. വാനമ്പാടികൾ, മലങ്കാക്കകൾ, ബസ്റ്റാഡ് തുടങ്ങിയ പക്ഷികളും ഇവിടെ താവളമടിച്ചിരിക്കുന്നു.
അബ്ദുൽ റഷീദ്
അബ്ദുൽ റഷീദ്. (ജനനം: 1965) കർണ്ണാടക ൽ നിന്നുള്ള ഒരു ഇന്ത്യൻ എഴുത്തുകാരനും കവിയും എഡിറ്ററും വിവർത്തകനുമാണ്. 2004 ൽ അദ്ദേഹം സാഹിത്യ അക്കാദമി ഗോൾഡൻ നേടി. ആജീവനാന്ത നേട്ടത്തിനുള്ള ജൂബിലി അവാർഡ്. അദ്ദേഹം ഒരു വിവർത്തകൻ, ബ്ലോഗർ, കോളമിസ്റ്റ്, റേഡിയോ വ്യക്തിത്വം എന്നിവ കൂടിയാണ്.
രാജൻ ചുങ്കത്ത്
ഡോക്ടർ രാജൻ ചുങ്കത്ത് 1949 ജൂൺ 6 ന് കുന്നംകുളത്തു് ജനിച്ചു. മൃഗഡോക്ടറായിരുന്ന അദ്ദേഹം മൃഗസംരക്ഷണവകുപ്പു് ജോയിന്റ് ഡയറക്ടരായി വിരമിച്ചു. നാട്ടുചരിത്രം, കേരളത്തിലെ വൈദികയജ്ഞസംസ്കാരം എന്നിവയിൽ തല്പരനായ അദ്ദേഹം അവയിൽ സ്വന്തമായി ഗവേഷണങ്ങൾ നടത്തുന്നുണ്ടു്. ശ്രൗതം, അതിരാത്രം, ആഴ്വാഞ്ചേരി തമ്പ്രാക്കൾ, പെരുന്തച്ചൻ ദുഃഖിതനാണ്, പറയിപെറ്റ പന്തിരുകുലം, നിളയുടെ മകൾ സുന്ദരി,  കടലാമകളുടെ നാട്ടിൽ, ബാലിദ്വീപിൽ, സ്മാർത്തം, കാവേരിയുടെ തീരങ്ങളിലൂടെ, ഭാരതപ്പുഴ, നിള ത്രൂ ടൈം ആന്റ് സ്പേസ് തുടങ്ങിയവയാണ് അദ്ദേഹത്തിൻറെ പ്രധാനകൃതികൾ. ശ്രൗതത്തിനു് സാഹിത്യ അക്കാദമി പുരസ്കാരം ലഭിച്ചിട്ടുണ്ടു്. ആദ്യത്തെ സംസ്കൃത ഡോക്കുമെന്ററി തൃത്താലീയത്തിന്റെ രചനയും സംവിധാനവും ഡോ രാജൻ ചുങ്കത്ത് ആണ്  നിർവ്വഹിച്ചിരിക്കുന്നത്.
അവലംബം :
https://ebooks.dcbooks.com/assets/preview/parayipetta-panthirukulam-aithihyavum-charitravum.pdf
http://www.keralasahityaakademi.org/ml_aw16.htm
https://www.youtube.com/watch?v=WV16ELglFXs
ഭാസ്കരാചാര്യരുടെ ചക്രം
1150-ൽ ഭാരതീയ ഗണിതശാസ്ത്രജ്ഞനായ ഭാസ്കരാചാര്യൻ കണ്ടുപിടിച്ച ഒരു യന്ത്രമാണ് ഭാസ്കരാചാര്യരുടെ ചക്രം. ഇത് പുറത്തുനിന്നും ഊർജ്ജം ആവശ്യമില്ലാതെ സ്വയമായി പ്രവർത്തനം തുടരാനാകുന്ന തരം (Perpetual motion) യന്ത്രമാണ്. ഈ ചക്രത്തിൽ ചരിഞ്ഞതോ വർത്തുളമോ ആയ ആരക്കാലുകളിൽ രസം നിറച്ചിരിക്കുന്നു. ചക്രത്തിന്റെ ആദ്യ കറക്കങ്ങളിൽ ഈ രസത്തിന്റെ ഭാരം ആരക്കാലിന്റെ വിവിധ വശങ്ങളിൽ ചെലുത്തുന്ന അസന്തുലിത ബലത്തിന്റെ ഫലമായി ചക്രം വളരെ നേരം നിർത്താതെ കറങ്ങാൻ ഇടവരുത്തുന്നു.
ഗ്രേസ് മറിലിൻ ജേംസ്
ഗ്രേസ് മെർലിൻ ജെയിംസ് (1923 - 1989) കെന്റക്കിയിലെ ലൂയിസ്‌വില്ലെയിലെ ഒരു അമേരിക്കൻ ശിശുരോഗ വിദഗ്ധയായിരുന്നു. ഇംഗ്ലീഷ്:Grace Marilyn James. 1953-ൽ അവൾ വൈദ്യശാസ്ത്രം പരിശീലിക്കാൻ തുടങ്ങിയ കാലത്ത്, ലൂയിസ്‌വില്ലെയിലെ ആശുപത്രികൾ നിയമപ്രകാരം വംശീയമായി വേർതിരിക്കപ്പെട്ടിരുന്നു. യൂണിവേഴ്സിറ്റി ഓഫ് ലൂയിസ്‌വില്ലെ സ്കൂൾ ഓഫ് മെഡിസിനിൽ അവർ ഫാക്കൽറ്റിയിലെ ആദ്യത്തെ ആഫ്രിക്കൻ-അമേരിക്കൻ ഫിസിഷ്യനായിരുന്നു. ഏതെങ്കിലും തെക്കൻ മെഡിക്കൽ സ്കൂളിലെ ഫാക്കൽറ്റിയിലെ ചേരുന്ന ആദ്യത്തെ രണ്ട് ആഫ്രിക്കൻ-അമേരിക്കൻ സ്ത്രീകളിൽ ഒരാളായിരുന്നു അവർ. കൂടാതെ, ലൂയിസ്‌വില്ലിലെ കോസെയർ ചിൽഡ്രൻസ് ഹോസ്പിറ്റലിൽ അറ്റൻഡിംഗ് ഫിസിഷ്യനായി സേവനമനുഷ്ഠിച്ച ആദ്യത്തെ ആഫ്രിക്കൻ-അമേരിക്കൻ വനിതയായിരുന്നു ഗ്രേസ്.
ജീവിതരേഖ
ഗ്രേസ് മെർലിൻ ജെയിംസ് പടിഞ്ഞാറൻ വിർജീനിയയിലെ ചാൾസ്റ്റണിൽ ഒരു നിർമ്മാണ കമ്പനിയുടെ ഉടമ എഡ്വേർഡ് എൽ ജെയിംസിന്റെയും ലോക്കൽ പോസ്റ്റ് ഓഫീസിന്റെ മാനേജരായ സ്റ്റെല്ല ഗ്രേസ് ഷാ ജെയിംസിന്റെയും മകളായി 1923-ൽ ജനിച്ചു. ഗ്രേസ് വെസ്റ്റ് വിർജീനിയ സ്റ്റേറ്റ് കോളേജിൽ ചേർന്നു. വെസ്റ്റ് വിർജീനിയ സ്റ്റേറ്റ് കോളേജിലും ഷിക്കാഗോ യൂണിവേഴ്സിറ്റിയിലും ബിരുദാനന്തര ബിരുദം പൂർത്തിയാക്കി. അവൾ 1950-ൽ ടെന്നസിയിലെ നാഷ്‌വില്ലിലുള്ള മെഹാരി മെഡിക്കൽ കോളേജിൽ നിന്ന് എം.ഡി ബിരുദം നേടി. ജെയിംസ് ന്യൂയോർക്ക് സിറ്റിയിലേക്ക് സ്ഥലം മാറി ഹാർലെം ഹോസ്പിറ്റലിൽ പീഡിയാട്രിക് റെസിഡൻസി പൂർത്തിയാക്കി. കൂടാതെ, അവൾ ക്വീൻസ് വില്ലേജിലെ ക്രീഡ്മൂർ സ്റ്റേറ്റ് ഹോസ്പിറ്റലിൽ ചൈൽഡ് സൈക്യാട്രി പഠിച്ചു, ആൽബർട്ട് ഐൻസ്റ്റീൻ കോളേജ് ഓഫ് മെഡിസിനിൽ ഫെല്ലോ ആയി.
ശിശുരോഗ ചികിത്സയിൽ
ലൂയിസ്‌വില്ലിലെ ദരിദ്രമായ "വെസ്റ്റ് എൻഡിൽ" താമസിക്കുന്ന കുട്ടികൾക്കായി ഒരു സ്വകാര്യ പീഡിയാട്രിക്‌സ് പ്രാക്ടീസും വാക്ക്-ഇൻ ക്ലിനിക്കും തുറക്കുന്നതിനായി ജെയിംസ് 1953-ൽ ലൂയിസ്‌വില്ലിലേക്ക് താമസം മാറ്റി. അവൾ ലൂയിസ്‌വില്ലെ സിറ്റിയിലും ജെഫേഴ്‌സൺ കൗണ്ടി ഹെൽത്ത് ഡിപ്പാർട്ട്‌മെന്റിലും ജോലി ചെയ്തു, കൂടാതെ വെസ്റ്റ് എൻഡ് ഡേ കെയർ സെന്ററിലെ പീഡിയാട്രീഷ്യൻ ആയിരുന്നു. ലൂയിസ്‌വില്ലെ യൂണിവേഴ്‌സിറ്റി ഓഫ് മെഡിസിനിൽ കുട്ടികളുടെ ആരോഗ്യ ഇൻസ്ട്രക്ടറായി ജെയിംസ് ചേർന്നു. കാലക്രമേണ അവൾ എട്ട് ലൂയിസ്‌വില്ലെ-ഏരിയ ഹോസ്പിറ്റലുകളിലെ സ്റ്റാഫിൽ ചേർന്നു. ലൂയിസ്‌വില്ലെ ചിൽഡ്രൻസ് ഹോസ്പിറ്റലിലെ സ്റ്റാഫിലെ ആദ്യത്തെ ആഫ്രിക്കൻ-അമേരിക്കൻ വനിതയും യുണൈറ്റഡ് സ്റ്റേറ്റ്സിന്റെ തെക്കൻ പ്രദേശത്ത് സ്ഥിതി ചെയ്യുന്ന ഒരു മെഡിക്കൽ സ്കൂളിലെ ഫാക്കൽറ്റിയിലെ രണ്ട് കറുത്തവർഗ്ഗക്കാരികളിൽ ഒരാളുമായിരുന്നു ഗ്രേസ്. ജെഫേഴ്സൺ കൗണ്ടി മെഡിക്കൽ സൊസൈറ്റിയിൽ അംഗത്വം ലഭിച്ച ആദ്യത്തെ ആഫ്രിക്കൻ-അമേരിക്കൻ വനിതയായിരുന്നു ജെയിംസ്.
മരണം
കെന്റക്കി സ്‌റ്റേറ്റ് ക്യാപിറ്റൽ റൊട്ടുണ്ടയിൽ നടന്ന ഒരു പ്രദർശനത്തിൽ ഗ്രേസിന്റെ ഛായാചിത്രം ചേർത്തുകൊണ്ട് കെന്റക്കി വുമൺ സ്‌മരണികയായി ആദരിക്കപ്പെട്ടു.
റഫറൻസുകൾ
വർഗ്ഗം:അമേരിക്കൻ ഭിഷഗ്വരർ വർഗ്ഗം:1923-ൽ ജനിച്ചവർ വർഗ്ഗം:1989-ൽ മരിച്ചവർ
കുക്ക് ദ്വീപുകളുടെ വിദേശബന്ധങ്ങൾ
കുക്ക് ദ്വീപുകൾ പല രാജ്യങ്ങളുമായും അന്താരാഷ്ട്ര സംഘടനകളുമായും നയതന്ത്ര ബന്ധം പുലർത്തുന്നുണ്ട്.
1984-ൽ ലോകാരോഗ്യസംഘടനയിൽ അംഗമാകാനുള്ള കുക്ക് ദ്വീപുകളുടെ അപേക്ഷ ലോകാരോഗ്യ അസംബ്ലി സ്വീകരിച്ചു. അസംബ്ലിയിലെ അംഗത്വം അന്താരാഷ്ട്ര സമൂഹത്തിന്റെ പൂർണ്ണ പ്രാതിനിദ്ധ്യത്തോടെയായതിനാൽ അന്താരാഷ്ട്ര സമൂഹം കുക്ക് ദ്വീപുകൾക്ക് "കരാറുകളിലേർപ്പെടാനുള്ള പൂർണ്ണമായ ശേഷിയുണ്ട്" എന്ന് തീരുമാനിച്ചതായി യു.എൻ. സെക്രട്ടറി ജനറൽ തീരുമാനമെടുത്തു. "എല്ലാ രാജ്യങ്ങൾക്കും" പങ്കെടുക്കാവുന്നതെന്ന് നിഷ്കർഷിച്ചിട്ടുള്ള ഉടമ്പടികളിൽ പങ്കെടുക്കാൻ കുക്ക് ദ്വീപുകൾക്കും ശേഷിയുണ്ടെന്ന് ഇതിനാൽ യു.എൻ. സെക്രട്ടറി ജനറൽ തീരുമാനമെടുത്തു.
കുക്ക് ദ്വീപുകൾക്ക് 41 രാജ്യങ്ങളുമായി നയതന്ത്രബന്ധമുണ്ട്. ഈ രാജ്യത്തിന് 2 നയതന്ത്ര മിഷനുകളുണ്ട്: ന്യൂസിലാന്റിലെ ഹൈക്കമ്മീഷനും ബ്രസ്സൽസിൽ യൂറോപ്യൻ യൂണിയനിലെ (ഇ.യു.) എംബസിയും.
2000-ൽ കുക്ക് ദ്വീപുകളുടെ ഭരണകൂടം യൂറോപ്യൻ യൂണിയൻ, ആഫ്രിക്കയിലെയും കരീബിയനിലെയും പസഫിക്കിലെയും രാജ്യങ്ങളുടെ ഗ്രൂപ്പ് (എ.സി.പി.) എന്നിവയുമായി കോട്ടോണു പാർട്ട്ണർഷിപ്പ് ഉടമ്പടി ഒപ്പുവയ്ക്കുകയുണ്ടായി.
കുറിപ്പുക‌ൾ
(* diplomatic envoys have been accredited or agréments issued and credentials remain to be presented)
വീണാ ശേഷണ്ണ
ഇരുപതാം നൂറ്റാണ്ടിന്റെ ആദ്യപകുതിയിൽ കർണ്ണാടക സംഗീതരംഗത്ത് പ്രശസ്തരായിരുന്ന വൈണിക വിദ്വാന്മാരിൽ ഒരാളായിരുന്നു വീണാ ശേഷണ്ണ..(1852 മൈസൂർ-1926).ശേഷണ്ണയുടെ പിതാവ് ചിക്കരാമപ്പ മൈസൂർ കൊട്ടാരത്തിലെ ഒരു ആസ്ഥാന വൈണിക വിദ്വാനായിരുന്നു.
സംഗീതശിക്ഷണം
വീണാ വെങ്കിടസുബ്ബയ്യ, മൈസൂർ സദാശിവറാവു എന്നിവരായിരുന്നു അദ്ദേഹത്തിന്റ് ഗുരുക്കന്മാർ. ജലതരംഗത്തിലും വയലിനിലും അദ്ദേഹം പ്രാവീണ്യം നേടിയിരുന്നു.
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:1852-ൽ ജനിച്ചവർ
എ.ഐ. ആർട്ടിഫിഷ്യൽ ഇന്റലിജൻസ്
2016-ൽ ബിബിസി നടത്തിയ സർവേയിൽ 2000-നു ശേഷമുള്ള ഏറ്റവും നല്ല ചിത്രങ്ങളുടെ പട്ടികയിൽ 83ാം സ്ഥാനം എ.ഐ നേടി.
ചിത്രീകരണം
2000 ജൂലൈ 10-നാണ് ചിത്രത്തിന്റെ ചിത്രീകരണം ആരംഭിക്കാൻ തീരുമാനിച്ചിരുന്നതെങ്കിലും പിന്നീട് ഓഗസ്റ്റ് മാസത്തേയ്ക്ക് നീട്ടിവച്ചു. ഒറിഗണിലെ ഓക്സ്ബോ റീജണൽ പാർക്കിൽ ഏതാനും ആഴ്ചകൾ ചിത്രീകരണം നടത്തിയ ശേഷം വാർണർ ബ്രോസ്. സ്റ്റുഡിയോസിന്റെ സൗണ്ട് സ്റ്റേജുകളും കാലിഫോർണിയയിലെ ലോങ് ബീച്ചിലെ സ്പ്രൂസ് ഗൂസ് ഡോമിലുമായാണ് ഭൂരിഭാഗം ദൃശ്യങ്ങളും ചിത്രീകരിച്ചത്. സ്റ്റേജ് 16-ലാണ് സ്വിന്റൺ ഹൗസ് നിർമ്മിച്ചത്. കൂടാതെ സ്റ്റേജ് 20ൽ റോജ് സിറ്റിയും മറ്റ് ദൃശ്യങ്ങളും ചിത്രീകരിച്ചു. ചലച്ചിത്ര നിർമ്മാണത്തിൽ കുബ്രിക്കിന്റെ ശൈലിയെ അനുകരിച്ചായിരുന്നു സ്പിൽബർഗ്, ചിത്രം സംവിധാനം ചെയ്തത്. അഭിനേതാക്കൾക്ക് മുഴുവൻ തിരക്കഥയും നൽകിയിരുന്നില്ല. കൂടാതെ ചിത്രീകരണ സ്ഥലങ്ങളിൽ മാധ്യമപ്രവർത്തകരെ പ്രവേശിപ്പിക്കുകയും ചെയ്തിരുന്നില്ല. സോഷ്യൽ റോബോട്ടിക്സ് വിദഗ്ദ്ധ സിന്തിയ ബ്രസൽ ചിത്രത്തിന്റെ നിർമ്മാണ സമയത്ത് സാങ്കേതിക ഉപദേഷ്ടാവായി പ്രവർത്തിച്ചിരുന്നു. ഹെയ്‌ലി ജോയൽ ഓസ്‌മെന്റും ജൂഡ് ലോയും പ്രോസ്തെറ്റിക് മേക്കപ്പ് രീതി എല്ലാ ദിവസവും ഉപയോഗിച്ചിരുന്നു. എ.ഐ.യുടെ ചിത്രീകരണം പൂർത്തിയായ ഉടൻ തന്നെ തന്റെ അടുത്ത ചലച്ചിത്രമായ മൈനോറിറ്റി റിപ്പോർട്ടിന്റെ ചിത്രീകരണം സ്പിൽബർഗ് ആരംഭിച്ചിരുന്നു.
പ്രചാരണം
വാർണർ ബ്രോസ്, ചിത്രത്തിന്റെ പ്രചാരണത്തിനായി ദ ബീസ്റ്റ് എന്ന പേരിൽ ഒരു റിയാലിറ്റി ഗെയിം പുറത്തിറക്കിയിരുന്നു. ന്യൂയോർക്ക് നഗരത്തിൽ നാൽപ്പതിലധികം വെബ്സൈറ്റുകൾ അറ്റോമിക് പിക്ചേഴ്സ് നിർമ്മിച്ചിരുന്നു. സൈബർട്രോണിക്സ് കോർപ്പറേഷന്റെ വെബ്‌സൈറ്റും ഇത്തരത്തിൽ സൃഷ്ടിച്ചിരുന്നു. ദ ബീസ്റ്റിന്റെ കഥയുടെ തുടർച്ചയായി ചിത്രത്തെ ആസ്പദമാക്കി എക്സ് ബോക്സ് വീഡിയോ ഗെയിമുകൾക്കു കീഴിൽ ഒരു വീഡിയോ ഗെയിം പരമ്പര ആരംഭിക്കാൻ ശ്രമങ്ങളുണ്ടായെങ്കിലും പിന്നീട് അത് വികസിപ്പിക്കപ്പെട്ടില്ല. 2001 ൽ നടന്ന വെനീസ് ഫിലിം ഫെസ്റ്റിവലിൽ എ.ഐ. പ്രദർശിപ്പിച്ചിരുന്നു.
ബോക്സ് ഓഫീസ്
2001 ജൂൺ 29ന് അമേരിക്കൻ ഐക്യനാടുകളിലെ 3,242 തിയേറ്ററുകളിലാണ് ചിത്രം റിലീസ് ചെയ്തത്. പുറത്തിറങ്ങിയ ആദ്യ വാരത്തിന്റെ അവസാനം $29,352,630 നേടുകയുണ്ടായി. അമേരിക്കയിൽ ചിത്രം, $78.62 മില്യൺ നേടുകയും മറ്റ് വിദേശ രാജ്യങ്ങളിൽനിന്നും ആകെ $78.62 മില്യൺ നേടുകയും ചെയ്തിരുന്നു. ആകെ $235.93 മില്യണാണ് എ.ഐ നേടിയത്.
പുറം കണ്ണികൾ
വർഗ്ഗം:ഇംഗ്ലീഷ് ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ വർഗ്ഗം:2001-ൽ പുറത്തിറങ്ങിയ ചലച്ചിത്രങ്ങൾ
ആംബോപ്റ്ററിക്സ്
ചൈനയിലെ ജുറാസിക് കാലഘട്ടത്തിലെ ഓക്സ്ഫോർഡിയൻ ഘട്ടത്തിൽ നിന്നുള്ള സ്കാൻസോറിയോപ്റ്ററിജിഡ് ദിനോസറിന്റെ ഒരു ജനുസ്സാണ് ആംബോപ്റ്ററിക്സ് ("രണ്ടു ചിറകും" എന്നർത്ഥം). തൂവലുകളും വവ്വാലുപോലെയുള്ള ചിറകുകളുമുള്ള രണ്ടാമത്തെ ദിനോസറാണിത്. ഇത്തരത്തിലുള്ള ആദ്യത്തെ ദിനോസറായ യി 2015-ൽ കണ്ടെത്തിയതാണ്.
പദോൽപ്പത്തി
"രണ്ടും" എന്നർത്ഥം വരുന്ന ലാറ്റിൻ പദമായ അംബോയിൽ നിന്നും "ചിറകുകൾ" എന്നർത്ഥം വരുന്ന പുരാതന ഗ്രീക്ക് പദമായ πτέρυξ ( pteryx ) എന്നിവയിൽ നിന്നാണ് ആംബോപ്റ്ററിക്സ് എന്ന പൊതുനാമം ഉരുത്തിരിഞ്ഞത്.
ഹോളോടൈപ്പ്
ഹോളോടൈപ്പ് സ്പെസിമെൻ, IVPP V24192 ഏതാണ്ട് പൂർണ്ണമായ അസ്ഥികൂടമാണ്. ലഘുചിത്രം| ഒരു ശരാശരി പ്രായപൂർത്തിയായ മനുഷ്യ പുരുഷനെ അപേക്ഷിച്ച് ആംബോപ്റ്ററിക്സ് ലോംഗിബ്രാച്ചിയം അംബോപ്റ്റെറിക്‌സിന്റെ ഉദരഭാഗത്ത് ചെറിയ അളവിൽ ഗ്യാസ്ട്രോലിത്തുകളും അസ്ഥികളുടേതായി തോന്നുന്ന വലിയ ശകലങ്ങളും അടങ്ങിയിരിക്കുന്നു. അസ്ഥി ഒരുപക്ഷേ വയറിലെ ഉള്ളടക്കത്തെ പ്രതിനിധീകരിക്കുന്നു. മുമ്പ്, സ്കാൻസോറിയോപ്റ്ററിജിഡുകളുടെ ഭക്ഷണക്രമം അജ്ഞാതമായിരുന്നു, എന്നാൽ അവയുടെ അസാധാരണമായ ദന്ത രൂപഘടനയും ഗ്യാസ്ട്രോലിത്തുകളുടെയും അസ്ഥി ശകലങ്ങളുടെയും സാന്നിധ്യവും അവ മിശ്രഭുക്ക് ആണ് സൂചിപ്പിക്കുന്നു.
അവലംബം
വർഗ്ഗം:ഏഷ്യൻ ദിനോസറുകൾ
Eyjafjallajökull
ഐസ് ലാന്റിൽ Skógar നു വടക്കും Mýrdalsjökull നു പടിഞ്ഞാറുമുള്ള ചെറു ഐസ് ക്യാപ്പുകളിൽ ഒന്നാണ് Eyjafjallajökull (English Island Mountain Glacier, .ഐസ് ക്യാപ്പ് കൊണ്ടുമൂടിയിരിക്കുന്ന കൽഡെറ അഗ്നിപർവതം സമുദ്രനിരപ്പിൽ നിന്നും 1,651 മീറ്റർ (5,417 അടി) ഉയരമുള്ളതാണ്. 2010- ൽ ഏറ്റവും അവസാനത്തെ ഗ്ലേഷ്യൽ കാലയളവ് മുതൽ അഗ്നിപർവ്വത പ്രവർത്തനങ്ങൾ തുടർച്ചയായി ഉണ്ടായിട്ടുണ്ട്.
അവലംബം
വർഗ്ഗം:സജീവ അഗ്നിപർവ്വതങ്ങൾ
ബീയെൻവില്ലെ പാരിഷ്
ലൂയിസിയാനയിലെ ഏറ്റവും ഉയരം കൂടിയ ഭാഗം ബീയെൻവില്ലെ പാരിഷിൻറെ വടക്കുമദ്ധ്യത്തിലുള്ള മൌണ്ട് ഡ്രിസ്കിൽ എന്ന മലയാണ്. ഇതിൻറെ ഉയരം 535 അടിയാണ് (163 മീ). ഈ മല സ്ഥിതി ചെയ്യുന്നതു ഒരു സ്വകാര്യഭൂമിയിലാണ. പൊതുജനങ്ങൾക്ക് ഇവിടെയത്തുവാൻ ഒരു വഴിത്താരയാണ് ഉയോഗിച്ചുവരുന്നത്. പത്തൊമ്പതാം നൂറ്റാണ്ടിലെ ഒരു ഭൂവുടമായിരുന്ന ജെയിംസ് ക്രസ്റ്റഫർ ഡ്രിസ്കില്ലിൻറെ പേരാണ് ഈ മലയുടെ പേരുനു നിദാനം. ഇതിനു സമീപസ്ഥമായി 493 അടി (150 മീ.) ഉയരമുള്ള ജോർദാൻ മലനിരകൾ സ്ഥിതിചെയ്യുന്നു. ലെയ്ക് ബിസ്റ്റിന്യൂ, ലേക് ബിസ്റ്റിന്യൂ സംസ്ഥാന ഉദ്യാനങ്ങൾ ബിയെൻവില്ലെ പാരിഷിൻറെയും സമീപ പാരിഷുകളായ വെബ്സ്റ്റർ, ബോസ്റ്റിയർ പാരിഷുകളിലും ഉൾപ്പെട്ടുകിടക്കുന്നു.
ബാത്തു ഗുഹകൾ
മലേഷ്യയിലെ സെലാങ്കറിൽ സ്ഥിതിചെയ്യുന്ന നാനൂറു ദശലക്ഷം വർഷം പഴക്കമുള്ള ചുണ്ണാമ്പു പാറകളാൽ നിർമ്മിതമായ ഗുഹകളാണ് ബാത്തു ഗുഹകൾ (பத்து மலை).
മുരുകൻ വസിക്കുന്ന പത്താമത്തെ ഗുഹ ആയാണ് ബാത്തു ഗുഹ അറിയപ്പെടുന്നത്. അതിൽ ആദ്യ ആറെണ്ണം ഇന്ത്യയിലും ബാക്കിയുള്ളത് മലേഷ്യയിലും ആണ്. 1890-ൽ തമ്പുസാമി പിള്ളൈ എന്ന ധനികനായ തമിഴ് വംശജനാണ് മുരുകനെ ഈ ഗുഹയിൽ പ്രതിഷ്ഠിച്ചത്.
ബീയെൻവില്ലെ പാരിഷ്
ഭൂമിശാസ്ത്രം
യു.എസ്. സെൻസസ് ബ്യൂറോയുടെ കണക്കുകൾ പ്രകാരം ഈ പാരിഷിൻറെ ആകെ വിസ്തൃതി 822 സ്ക്വയർ മൈൽ (2,130 km2) ആണ്. ഇതിൽ 811 സ്ക്വയർ മൈൽ കരഭൂമിയും (2,100 km2) ബാക്കി 11 സ്ക്വയർ മൈൽ പ്രദേശം (28 km2) (1.3%) വെള്ളം ഉൾപ്പെട്ടതുമാണ്. ലൂയിസിയാനയിലെ ഏറ്റവും ഉയരമുള്ള സ്വാഭാവിക പ്രദേശം ഈ പാരിഷിലെ 535 അടി ഉയരമുള്ള ഡ്രിസ്കിൽ മലയാണ്. അർക്കാഡി പട്ടണത്തിന് 11 മൈൽ (18 കി.) തെക്കായിട്ടാണ് ഈ മല സ്ഥിതി ചെയ്യുന്നത്.
അവലംബം
വർഗ്ഗം:ലൂയിസിയാനയിലെ പാരീഷുകൾ
ബാത്തു ഗുഹകൾ
പൊറ്റക്കാടിന്റെ 'മലയൻ നാടുകളിൽ' എന്ന കൃതിയിൽ ബാത്തു ഗുഹയെപ്പറ്റി പറയുന്നത് കൊള്ളക്കാരുടെ താവളം എന്ന നിലയിലാണ്.
പുറം കണ്ണികൾ
വർഗ്ഗം:ചുണ്ണാമ്പു ഗുഹകൾ വർഗ്ഗം:മലേഷ്യയിലെ ഗുഹകൾ
മറിമാൻകണ്ണി
എം.എൻ. വിനയകുമാർ രചിച്ച നാടകമാണ് മറിമാൻകണ്ണി . 2012 ലെ നാടകത്തിനുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനായിരുന്നു.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ദ്രോണാചാര്യ പുരസ്കാരം
മികച്ച കായിക പരിശീലകർക്ക് ഇന്ത്യാ ഗവണ്മെന്റ് നൽകി വരുന്ന പുരസ്കാരമാണ് ദ്രോണാചാര്യ പുരസ്കാരം. പാണ്ഡവരുടെയും കൗരവരുടെയും ഗുരുനാഥനായ ദ്രോണരുടെ സ്മരണയ്ക്കായി ഏർപ്പെടുത്തിയിരിക്കുന്ന പുരസ്കാരം മികച്ച കായികാധ്യാപനത്തിനായി 1985 മുതലാണ് നൽകിത്തുടങ്ങിയത്. ദ്രോനാചാര്യരുടെ ഒരു വെങ്കല പ്രതിമയും പ്രശസ്തിപത്രവും 5 ലക്ഷം രൂപയും അടങ്ങുന്നതാണ് പുരസ്കാരം.
ഇന്ത്യയിൽ മികച്ച കായിക താരങ്ങൾക്ക് നൽകുന്ന അവാർഡിന് അർജുന അവാർഡ് എന്ന് പേര് നൽകാൻ കാരണം തന്നെ ദ്രോണർ അർജ്ജുനന്റെ ഗുരുവായതിനാലാണ്. ഒ. എം നമ്പ്യാരാണ്ആദ്യ അവാർഡ് ജേതാവ്(1985). 2012-ലെ ജേതാവായ ബി.ഐ. ഫെർണാണ്ടസ് ആണ് ഈ പുരസ്കാര ജേതാവാകുന്ന ആദ്യ വിദേശി.
അവലംബം
വർഗ്ഗം:ഇന്ത്യൻ കായികപുരസ്കാരങ്ങൾ
വെയിത്സ്, അലാസ്ക
വെയിത്സ് (Kiŋigin in Iñupiaq) നോം സെൻസസ് മേഖലയിലുള്ള യു.എസ്. സംസ്ഥാനമായ അലാസ്കയിലെ ഒരു ചെറുപട്ടണമാണ് 2010 ലെ സെൻസസ് അനുസരിച്ച് ഈ പട്ടണത്തിലെ ജനസംഖ്യ 145. ആണ്. വടക്കേ അമേരിക്കൻ വൻകരയുടെ ഏറ്റവും പടിഞ്ഞാറുള്ള പട്ടണമാണിത്.
ഭൂമിശാസ്ത്രം
വെയിത്സ് പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 65.61222°N, -168.08917°W (65.612116, -168.089285). ആണ്.
കാലാവസ്ഥ
വെയിത്സ് പോളാർ ക്ലൈമറ്റ സോണിലാണ് (Köppen ET) സ്ഥിതി ചെയ്യുന്നത്.
References
വർഗ്ഗം:അലാസ്കയിലെ പട്ടണങ്ങൾ
സി.എൽ. ജോസ്
കേരളത്തിലെ പ്രശസ്തനായ ഒരു നാടകകൃത്താണ് '''സി. എൽ. ജോസ്''' (1932 ഏപ്രിൽ 4 ). പ്രൊഫഷണൽ നാടകരംഗത്തു സാമൂഹിക നാടകങ്ങൾ എന്നറിയപ്പെടുന്ന വിഭാഗത്തിലുൾപ്പെടുന്നതാണ് അദ്ദേഹത്തിന്റെ നാടകങ്ങൾ. മധ്യവർഗ സമൂഹ ത്തിലെ താളപ്പിഴകൾ ജീവിതഗന്ധിയായി അവതരിപ്പിച്ചു നാടക സദസ്സുകളിൽ അദ്ദേഹം ശ്രദ്ധേയനായി. എഴുപതുകളിലും എൺപതുകളിലും യുവജനോത്സവങ്ങളിലും ഗ്രാമീണ കലോത്സവങ്ങളിലും ഏറ്റവും കൂടുതൽ അവതരിപ്പിക്കപ്പെട്ട ഏകാങ്കനാടകങ്ങളുടെ രചയിതാവായിരുന്നു.
കേരള സാഹിത്യ അക്കാദമി നൽകുന്ന സമഗ്ര സംഭാവനക്കുള്ള പുരസ്കാരം 2017-ൽ അദ്ദേഹത്തിന് ലഭിച്ചു.
ജീവിത രേഖ
1932-ഏപ്രിൽ 4-നു തൃശ്ശൂരിൽ ജനിച്ചു. തൃശൂർ ക്ഷേമവിലാസം കുറിക്കമ്പനിയിൽ അസ്സിസന്റ് മാനേജറ്റരായി 1992-ൽ വിരമിച്ചു. നിരവധി നാടക സമിതികളും സംഘടനകളും അദ്ദേഹത്തിന്റെ നാടകങ്ങൾ അവതരിപ്പിച്ചിട്ടുണ്ട്. 36 സമ്പൂർണ്ണ നാടകങ്ങൾ, 12 സമാഹാരങ്ങളിലായി 70 ഏകാങ്കങ്ങൾ, ആത്മകഥാപരമായ 2 കൃതികൾ എന്നിവ അദ്ദേഹത്തിന്റേതായുണ്ട്. കേരള സംഗീത നാടക അക്കാദമി ചെയർമാൻ, കോഴിക്കോട് സർവകലാശാല ഫാക്കൽറ്റി അംഗം, ആകാശവാണി ഉപദേശകസമിതി അംഗം എന്നീ നിലകളിൽ പ്രവർത്തിച്ചിട്ടുണ്ട്.
നാടകങ്ങൾ
1.	കറുത്ത വെളിച്ചം 2.     വിഷക്കാറ്റ് 3	ജ്വലനം 4.	മണൽക്കാട് 5.	ഭൂമിയിലെ മാലാഖ 6.	കുരിശു ചുമക്കുന്നവർ 7.	മേഘധ്വനി 8.	കൊടുങ്കാറ്റുറങ്ങുന്ന വീട് 9.	ശാപരശ്മി 10.	അശനിപാതം 11.	തീ പിടിച്ച ആത്മാവ് 12.	പൊള്ളുന്ന പരമാർഥങ്ങൾ 13.	ഗ്നിവലയം 14.	ആത്മയുദ്ധം 15.	വിശുദ്ധ പാപം 16.	യുഗ തൃഷ്ണ 17.	മഴക്കാറു നീങ്ങി 18.	സീമ 19.   കരിഞ്ഞ മണ്ണ് 20.	അഭിസന്ധി 21.	വെളിച്ചമേ നീ ഏവിടെ? 22.	വേദനയുടെ താഴ്വരയിൽ 23.	വെളിച്ചം പിണങ്ങുന്നു 24.	വിതച്ചതു കൊയ്യുന്നു 25.	നക്ഷത്ര വിളക്ക് 26.	ബലിപുഷ്പം 27.	ആമ്പൽപ്പൂവിന്റെ ആത്മഗീതം 28.	സത്യം ഇവിടെ ദുഃഖമാണ് 29.	ശോകപ്പക്ഷി 30.	സൂര്യാഘാതം 31.	നീർച്ചുഴി 32.	എന്റെ വലിയ പിഴയും കന്നിക്കനിയും 33.	നഷ്ടസ്വർഗ്ഗം
ഏകാങ്ക നാടക സമാഹാരങ്ങൾ
1. മിഴിനീർപ്പൂക്കൾ, 2. ഒളിയമ്പുകൾ, 3. അവൾ മാത്രം, 3. ഭീതി, 4. കോളേജ് കുരുവികൾ, 5. നൊമ്പരങ്ങൾ, 6. അര മണിക്കൂറ് നാടകങ്ങൾ, 7. മാറി വീശുന്ന കാറ്റ്, 8. മനസ്സിൽ ഒരു ദീപം, 9. ചങ്ങലക്കും ഭ്രാന്ത്, 10. ഏകാങ്ക ശലഭങ്ങൾ, 11. ജോസിന്റെ ഏകാങ്കങ്ങൾ
അവലംബം
വർഗ്ഗം:1932-ൽ ജനിച്ചവർ വർഗ്ഗം:ഏപ്രിൽ 4-ന് ജനിച്ചവർ വർഗ്ഗം:മലയാളനാടകകൃത്തുക്കൾ വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
മൊസൂൾ മ്യൂസിയം
ബാഗ്ദാദിലെ ഇറാഖ് നാഷണൽ മ്യൂസിയത്തിന് ശേഷം ഇറാഖിലെ രണ്ടാമത്തെ ഏറ്റവും വലിയ മ്യൂസിയമാണ് മൊസൂൾ മ്യൂസിയം. 2003 ഇറാഖ് യുദ്ധകാലത്ത് ഇത് കൊള്ളയടിയ്ക്കപ്പെട്ടിട്ടുണ്ട്. 1952-ൽ സ്ഥാപിക്കപ്പെട്ട മ്യൂസിയം 1972-ൽ നവീകരിയ്ക്കപ്പെട്ടു. പ്രാചീന അസീറിയൻ കലാരൂപങ്ങൾ ഈ മ്യൂസിയത്തിൽ സംരക്ഷിയ്ക്കപ്പെട്ടിരിയ്ക്കുന്നു. മ്യൂസിയങ്ങളിലെ അപൂർവ്വവസ്തുശേഖരത്തിന്റെ മൂല്യം 80 മുതൽ 250 ദശലക്ഷം വരെ വിലമതിക്കാവുന്നതാണെന്ന് വിദഗ്ദ്ധർ വിലയിരുത്തുന്നു. 1952-ൽ സ്ഥാപിതമായ മ്യൂസിയത്തിൽ 1972-ൽ പുരാതന അസീറിയൻ കരകൗശല വസ്തുക്കൾ അടങ്ങിയ ഒരു പുതിയ കെട്ടിടം തുറക്കുന്നതുവരെ ഒരു ചെറിയ ഹാൾ ഉണ്ടായിരുന്നു.
അവലംബം
വർഗ്ഗം:ഇറാഖിലെ മ്യൂസിയങ്ങൾ
കാട്ടുപീര
പശ്ചിമഘട്ടതദ്ദേശവാസിയായ ഒരു ചെറിയ മരമാണ് കാട്ടുപീര. . 5 മീറ്റർ വരെ ഉയരം വയ്ക്കുന്ന ഈ ചെടി 600 മീറ്ററിനും 100 മീറ്ററിനും ഇടയിലുള്ള വരണ്ട നിത്യഹരിതവനങ്ങളിൽ കാണുന്നു. അഗസ്‌ത്യമലയുടെയും വരുഷനാട്‌ മലകളുടെയും കിഴക്കൻ ചരിവുകളിൽ വളരുന്നു. ഈ ചെടി വംശനാശം നേരിടുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
എ.എൻ. ഗണേഷ്
പ്രമുഖ മലയാള നാടകകൃത്താണ് '''എ.എൻ. ഗണേഷ്''' (ജനനം :15 ഓഗസ്റ്റ് 1940). മൗനം നിമിത്തം എന്ന കൃതിക്ക് 1993 ലെ നാടകത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചു.
ജീവിതരേഖ
ഷൊർണൂർ അഴിക്കത്ത് നാരായണന്റെയും ജാനകിയുടെയും മകനാണ്. ഗായകൻ, നാടകകൃത്ത്,നടൻ,സംവിധായകൻ എന്നീ നിലകളിൽ പ്രവർത്തിച്ചു.
അവലംബം
വർഗ്ഗം:1940-ൽ ജനിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:മലയാളനാടകകൃത്തുക്കൾ വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ഗാർസൺ റൊമാലിസ്
ഗർഭച്ഛിദ്രം നൽകുന്നതിൽ വൈദഗ്ദ്ധ്യം നേടിയ ഒരു കനേഡിയൻ ഗൈനക്കോളജിസ്റ്റായിരുന്നു ഗാർസൺ റൊമാലിസ് (ഒക്ടോബർ 23, 1937 - ജനുവരി 31, 2014). തന്റെ വധശ്രമത്തിൽ രണ്ടുതവണ അദ്ദേഹത്തിന് പരിക്കേറ്റു. നാഷണൽ പോസ്റ്റ് പ്രകാരം കാനഡയിലെ ഏറ്റവും അക്രമാസക്തമായ ഗർഭഛിദ്ര വിരുദ്ധ കുറ്റകൃത്യമായിരുന്നു അദ്ദേഹത്തിന്റെ വധത്തിന് നേരെയുള്ള ആദ്യ ശ്രമം. രണ്ടാമത്തെ ശ്രമം അജ്ഞാതനായ അക്രമി കുത്തിയിറക്കി ഓടി രക്ഷപ്പെട്ടു. വ്യക്തിപരമായി ആക്രമിക്കപ്പെട്ടതുമുതൽ, റൊമാലിസ് കൂടുതൽ തുറന്നുപറയുകയും ഗർഭച്ഛിദ്രം ആഗ്രഹിക്കുന്ന സ്ത്രീകൾക്ക് ഗർഭച്ഛിദ്രം നൽകാൻ കൂടുതൽ ദൃഢനിശ്ചയം ചെയ്യുകയും ചെയ്തു. അതുപോലെ, കനേഡിയൻ അബോർഷൻ ചർച്ചയിൽ അദ്ദേഹം ശ്രദ്ധേയനായ ഒരു പൊതു വ്യക്തിയായിരുന്നു. ടൊറന്റോ യൂണിവേഴ്സിറ്റി ലോ സ്കൂൾ R. Vs. Morgentaler എന്നതിന്റെ 20-ാം വാർഷികത്തോടനുബന്ധിച്ചുള്ള അവരുടെ സിമ്പോസിയത്തിൽ സംസാരിക്കാൻ അദ്ദേഹത്തെ ക്ഷണിച്ചു. ഗർഭച്ഛിദ്രം തുടരേണ്ടതിന്റെ ആവശ്യകത മെഡിക്കൽ വിദ്യാർത്ഥികളെ ബോധ്യപ്പെടുത്താൻ അദ്ദേഹം പ്രവർത്തിച്ചു.
മരണം
2014 ജനുവരി 31-ന് വാൻകൂവറിലെ സെന്റ് പോൾസ് ഹോസ്പിറ്റലിൽ വെച്ച് ചെറിയ അസുഖത്തെ തുടർന്ന് റൊമാലിസ് മരിച്ചു.
തൃക്കുമാരംകുടം സുബ്രഹ്മണ്യസ്വാമിക്ഷേത്രം
തൃശ്ശൂർ ജില്ലയിൽ, തൃശ്ശൂർ കോർപ്പറേഷൻ പരിധിയിൽ അയ്യന്തോളിൽ സ്ഥിതിചെയ്യുന്ന ഒരു ചെറിയ ക്ഷേത്രമാണ് തൃക്കുമാരംകുടം സുബ്രഹ്മണ്യസ്വാമിക്ഷേത്രം. ബാലരൂപത്തിലുള്ള സുബ്രഹ്മണ്യസ്വാമി മുഖ്യപ്രതിഷ്ഠയായ ഈ ക്ഷേത്രത്തിൽ ഉപദേവനായി ഗണപതിയുമുണ്ട്. തൃശ്ശൂർ വടക്കുന്നാഥന്റെ പുത്രനാണ് ഈ ക്ഷേത്രത്തിലെ സുബ്രഹ്മണ്യസ്വാമി എന്നാണ് വിശ്വാസം. ക്ഷേത്രത്തോടനുബന്ധിച്ച് വലിയ കുളവും പണിതിട്ടുണ്ട്. തൃശ്ശൂർ കോർപ്പറേഷൻ പരിധിയിലെ ഏറ്റവും വലിയ കുളങ്ങളിലൊന്നാണിത്. കുളത്തിനെതിർവശം ചെറിയൊരു ശ്രീകൃഷ്ണക്ഷേത്രവുമുണ്ട്. തൈപ്പൂയമാണ് ക്ഷേത്രത്തിലെ പ്രധാന ആഘോഷം. നിരവധി കാവടികളാണ് ഈ ക്ഷേത്രത്തിലെ തൈപ്പൂയത്തിന് എത്താറുള്ളത്. കൂടാതെ, എല്ലാമാസത്തെ വെളുത്തപക്ഷത്തിലെ ഷഷ്ഠിയും വിശേഷമാണ്. കൊച്ചിൻ ദേവസ്വം ബോർഡാണ് ക്ഷേത്രഭരണം കയ്യാളുന്നത്.
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ
കലക്പ ഗെയിം പ്രൊഡക്ഷൻ റിസർവ്വ്
കലക്പ ഗെയിം പ്രൊഡക്ഷൻ റിസർവ്വ്, ഘാനയിലെ 32,020 ഹെക്ടർ വിസ്തൃതിയുള്ള ഫോറസ്റ്റ് റിസർവ്വാണ്.
രാജ്യത്തിന്റെ തെക്ക്-കിഴക്ക് ഭാഗത്തായിട്ടാണ് ഈ റിസർവ് സ്ഥിതിചെയ്യുന്നത്, തലസ്ഥാനമായ അക്രയിൽനിന്ന് 120 കിലോമീറ്റർ കിഴക്കും, വോൾട്ട റീജിയണൽ തലസ്ഥാനമായ ഹോ പട്ടണത്തിൽനിന്നും 30 കിലോമീറ്റർ തെക്കോയിട്ടുമാണ് ഇതു സ്ഥിതിചെയ്യുന്നത്.
1975 ൽ ഘാന സർക്കാർ രൂപീകരിച്ച ഈ സംരക്ഷിത പ്രദേശം, ടോഗോ പർവതനിരകളുടെ താഴ്വാരത്തിലാണ് സ്ഥിതിചെയ്യുന്നത്. ഈ പ്രദേശം ഒരു മൃഗ സംരക്ഷണ മേഖലയായി പ്രഖ്യാപിക്കുന്നതിനു മുമ്പ്, ഘാനയിലെ പ്രവാസികളുടെ പ്രിയങ്കരമായ വേട്ടയാടൽ മേഖലയായി ഉപയോഗിച്ചിരുന്നു. ഈ ദേശീയോദ്യാനത്തിൽ സിംഹങ്ങളെയും ആനകളേയും കൂടാതെ, കാട്ടുപോത്തുകൾ, കൃഷ്ണമൃഗങ്ങൾ, ബബൂണുകൾ മറ്റു ചെറിയ സസ്തനികൾ എന്നിവയേയും കാണാൻ സാധിക്കുന്നു. നാനാ ജാതികളിലുള്ള പക്ഷികളും ഏകദേശം 100 തരം ചിത്രശലഭങ്ങളും ഈ ദേശീയോദ്യാനത്തിലുണ്ട്.
ഖെപ്രി
പുരാതന ഈജിപ്റ്റിൽ ആരാധിച്ചിരുന്ന ഒരു ദേവനാണ് ഖെപ്രി (ഇംഗ്ലീഷ്: Khepri). ചാണക വണ്ടുമായി ബന്ധപ്പെട്ടിരിക്കുന്ന ഒരു ദേവനാണ് ഖെപ്രി. ഈ വണ്ടുകൾ ചാണകം ഉരുളകളാക്കി പിന്നോട്ട് ഉരുട്ടികൊണ്ടുപോകുന്നു, ഈ പ്രവൃത്തിയെ ആകാശത്തിലൂടെയുള്ള സൂര്യഗോളത്തിന്റെ ചലനശക്തിയുമായി പ്രതീകവൽകരിച്ചാണ് ഇത്തരമൊരു ദേവ സങ്കല്പം ഉദ്ഭവിച്ചത്. ഖെപ്രി എന്നത് സൂര്യദേവന്റെ മറ്റൊരു രൂപം തന്നെയാണ്.
ചാണകവണ്ടുകൾ ചാണകത്തിൽ നിക്ഷേപിക്കുന്ന മുട്ടകൾ വിരിഞ്ഞുണ്ടാകുന്ന ചെറുവണ്ടുകളെ പുരാതന ഈജിപ്ഷ്യർ പുനഃജന്മത്തിന്റെ പതീകമായാണ് കരുതിയിരുന്നത്. ഇതിനാൽ ഖെപ്രിയെ പുനർജന്മത്തിന്റെ ദേവനായും വിശേഷിപ്പിക്കുന്നു. വികസിക്കുക, വളർന്നുവരുക എന്നെല്ലാം അർഥം വരുന്ന "ഖെപെർ" എന്ന ധാതുവിൽനിന്നാണ് ഖെപ്രി എന്ന നാമം പരിണമിച്ചിരിക്കുന്നത്
റായുടെ ഒരു ഉപരൂപമായാണ് ഖെപ്രിയെ കരുതിയിരുന്നത്. അതുപോലെത്തന്നെ അത്തുമിനെയും റായുടെ ഉപരൂപമായി കണ്ടിരുന്നു. ഉദയരൂപത്തിലുള്ള സൂര്യദേവനാണ് (റാ) ഖെപ്രി. അസ്തമയ സമയത്തെ സൂര്യദേവനാണ് (റാ) അത്തും.
സാന്ദ്ര വോലിൻ
സാന്ദ്ര ലിൻ വോലിൻ (Sandra Lynn Wolin) ഒരു അമേരിക്കൻ മൈക്രോബയോളജിസ്റ്റും ഫിസിഷ്യൻ-സയന്റിസ്റ്റുമാണ്. ബയോജനസിസ്, ഫംഗ്ഷൻ, നോൺ-കോഡിംഗ് ആർഎൻഎയുടെ വിറ്റുവരവ് എന്നിവയിൽ അവർ വൈദഗ്ദ്ധ്യം നേടിയിട്ടുണ്ട്. നാഷണൽ കാൻസർ ഇൻസ്റ്റിറ്റ്യൂട്ടിലെ ആർഎൻഎ ബയോളജി ലബോറട്ടറി മേധാവിയാണ് അവർ.
വിദ്യാഭ്യാസം
വോളിൻ പ്രിൻസ്റ്റൺ യൂണിവേഴ്സിറ്റിയിൽ നിന്ന് ബയോകെമിക്കൽ സയൻസസിൽ എബി പൂർത്തിയാക്കി. യേൽ സ്കൂൾ ഓഫ് മെഡിസിനിൽ നിന്ന് എംഡിയും പിഎച്ച്ഡിയും നേടി. യേൽ യൂണിവേഴ്സിറ്റിയിലെ മോളിക്യുലർ ബയോഫിസിക്സ് ആൻഡ് ബയോകെമിസ്ട്രി വിഭാഗത്തിൽ നിന്ന് ബിരുദവും നേടി. അവളുടെ 1985-ലെ പ്രബന്ധത്തിന്റെ പേര്, ദി റോ സ്മോൾ സൈറ്റോപ്ലാസ്മിക് റൈബോ ന്യൂക്ലിയോപ്രോട്ടീൻസ് ഓഫ് മാമാലിയൻ സെല്ലുകൾ എന്നാണ്. ജോവാൻ എ സ്റ്റീറ്റ്‌സ് ആയിരുന്നു വോളിന്റെ ഡോക്ടറൽ ഉപദേശകൻ. സാൻ ഫ്രാൻസിസ്കോയിലെ കാലിഫോർണിയ സർവകലാശാലയിൽ പീറ്റർ വാൾട്ടറിനൊപ്പം പോസ്റ്റ്ഡോക്ടറൽ പരിശീലനം നടത്തിയ അവർ, അവിടെ ആദ്യകാല റൈബോസോം പ്രൊഫൈലിംഗ് രീതി ആവിഷ്കരിച്ചു.
കരിയർ
യേൽ സ്കൂൾ ഓഫ് മെഡിസിനിൽ അസിസ്റ്റന്റ് പ്രൊഫസറായി തിരിച്ചെത്തിയ വോളിൻ, സെൽ ബയോളജി, മോളിക്യുലാർ ബയോഫിസിക്സ്, ബയോകെമിസ്ട്രി എന്നീ വകുപ്പുകളിലെ പ്രൊഫസർ പദവിയിലേക്ക് ഉയർന്നു. 2014-2017 കാലഘട്ടത്തിൽ അവർ യേൽ സെന്റർ ഫോർ ആർഎൻഎ സയൻസ് ആൻഡ് മെഡിസിൻ ഡയറക്ടറായി സേവനമനുഷ്ഠിച്ചു. 2017-ൽ നാഷണൽ ക്യാൻസർ ഇൻസ്റ്റിറ്റ്യൂട്ടിൽ (എൻസിഐ) പുതുതായി രൂപീകരിച്ച ആർഎൻഎ ബയോളജി ലബോറട്ടറിയുടെ ചീഫ് ആയി ചേർന്നു. നോൺ-കോഡിംഗ് ആർ‌എൻ‌എകളുടെയും റൈബോ ന്യൂക്ലിയോപ്രോട്ടീൻ കണികകളുടെയും (ആർ‌എൻ‌പി) വിഭാഗത്തിന് അവർ നേതൃത്വം നൽകുന്നു.
ഗവേഷണം
നോൺകോഡിംഗ് ആർഎൻഎകൾ എങ്ങനെ പ്രവർത്തിക്കുന്നു, കോശങ്ങൾ വികലമായ ആർഎൻഎകളെ എങ്ങനെ തിരിച്ചറിയുകയും തരംതാഴ്ത്തുകയും ചെയ്യുന്നു, ഈ ആർഎൻഎകളെ തരംതാഴ്ത്തുന്നതിൽ പരാജയപ്പെടുന്നത് കോശങ്ങളുടെ പ്രവർത്തനത്തെ ബാധിക്കുകയും മനുഷ്യരോഗങ്ങൾക്ക് എങ്ങനെ സംഭാവന നൽകുകയും ചെയ്യുന്നുവെന്നും വോളിൻ ഗവേഷണം പരിശോധിക്കുന്നു. നോൺ-കോഡിംഗ് ആർഎൻഎകളുടെ ബയോജനസിസ്, പ്രവർത്തനം, വിറ്റുവരവ് എന്നിവയെക്കുറിച്ചും വോലിൻ പഠിക്കുന്നു. അവരുടെ ലബോറട്ടറി, തെറ്റായി മടക്കിയതും അല്ലാത്തതുമായ RNA-കളെ തിരിച്ചറിയുന്ന മാംസ്യങ്ങളെ തിരിച്ചറിഞ്ഞിട്ടുണ്ട്. റിംഗ് ആകൃതിയിലുള്ള Ro60 ഓട്ടോആന്റിജൻ എന്ന അത്തരം പ്രോട്ടീന്റെ ഒരു ബാക്ടീരിയൽ ഓർത്തോലോഗ് പഠിക്കുന്നതിലൂടെ, ഈ പ്രോട്ടീൻ " Y RNA " നോൺകോഡ് ചെയ്ത് വളയത്തിന്റെ ആകൃതിയിലുള്ള ഒരു ന്യൂക്ലീസിലേക്ക് ബന്ധിപ്പിക്കുകയും ഘടനാപരമായ RNA ഡീഗ്രേഡേഷനായി പ്രത്യേകമായി നിർമ്മിച്ച ഒരു ഇരട്ട-വലയമുള്ള റൈബോ ന്യൂക്ലിയോപ്രോട്ടീൻ മെഷീൻ രൂപീകരിക്കുകയും ചെയ്തുവെന്ന് അവർ കണ്ടെത്തി. മനുഷ്യ കോശങ്ങളിലും ബാക്ടീരിയകളിലും Ro60, Y RNA എന്നിവയ്‌ക്കുള്ള അധിക റോളുകൾ തിരിച്ചറിയുകയും വികലമായതും കേടായതുമായ ആർ‌എൻ‌എകൾ തിരിച്ചറിയുകയും നശിക്കുകയും ചെയ്യുന്ന മറ്റ് പാതകൾ കണ്ടെത്തുകയും ചെയ്യുന്ന ഈ പുതിയ ആർ‌എൻ‌എ ഡീഗ്രഡേഷൻ മെഷീന്റെ സവിശേഷതയാണ് ലബോറട്ടറി.
പുരസ്കാരങ്ങളും ബഹുമതികളും
അമേരിക്കൻ അസോസിയേഷൻ ഫോർ ദി അഡ്വാൻസ്‌മെന്റ് ഓഫ് സയൻസിന്റെയും അമേരിക്കൻ അക്കാദമി ഓഫ് മൈക്രോബയോളജിയുടെയും തിരഞ്ഞെടുക്കപ്പെട്ട അംഗമാണ് വോളിൻ.
തിരുവണ്ണാമലൈ സെൻട്രൽ ബസ് സ്റ്റേഷൻ
തിരുവണ്ണാമലൈ സെൻട്രൽ ബസ് സ്റ്റേഷൻ, തമിഴ്നാട്ടിലെ തിരുവണ്ണാമലൈ അപ്ലിക്കേഷൻ പ്രധാന ബസ് സ്റ്റേഷൻ ഒന്നാണ്.
ചാലക്കുടി പടിഞ്ഞാറെ പള്ളി
തൃശ്ശൂർ ജില്ലയിലെ ചാലക്കുടി നഗരസഭയിൽ ചാലക്കുടിയുടെ പടിഞ്ഞാറ് ഭാഗത്ത് സ്ഥിതി ചെയ്യുന്ന ക്രൈസ്തവ ദേവാലയമാണ് ചാലക്കുടി പടിഞ്ഞാറെ പള്ളി (Chalakudy West Church) അഥവ നിത്യസഹായമാതാ പള്ളി (Our Lady of P. Help). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. നിത്യസഹായമാതാവിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്. സ്ഥലവാസികൾ മുഞ്ഞേലി പള്ളിയെന്നും പറയുന്നു.
തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലാണ് ഈ ഇടവക പള്ളി.
പുറത്തേക്കുള്ള കണ്ണികൾ
വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ വർഗ്ഗം:ഇരിങ്ങാലക്കുട രൂപതയിലെ പള്ളികൾ
പുതുക്കോട്ടൈ ദക്ഷിണാമൂർത്തിപ്പിള്ള
ഗഞ്ചിറാ വാദകനായി സംഗീതജീവിതം തുടങ്ങിയ ദക്ഷിണാമൂർത്തിപ്പിള്ള 1875 ൽ പുതുക്കോട്ടയിൽ ആണ് ജനിച്ചത്.പിന്നീട് മൃദംഗവായനയിലൂടെയാണ് കർണ്ണാടക സംഗീതരംഗത്ത് തന്റെ പ്രാഗല്ഭ്യം അദ്ദേഹം തെളിയിച്ചത്.മാമുണ്ടിയാപ്പിള്ളയായിരുന്നു ആദ്യകാലത്ത് അദ്ദേഹത്തിന്റെ ഗുരു. അക്കാലത്തെ മുൻനിര ഗായകർക്കുവേണ്ടി കച്ചേരികളിൽ മൃദംഗത്തിൽ അദ്ദേഹം അകമ്പടി സേവിച്ചിരുന്നു.
അവലംബം
വർഗ്ഗം:മൃദംഗ വിദ്വാന്മാർ വർഗ്ഗം:മൃദംഗവാദകർ
കൈവ് ബാൻ‌ഡൂറിസ്റ്റ് കാപ്പെല്ല
ബാൻ‌ഡൂറ എന്നറിയപ്പെടുന്ന മൾട്ടി-സ്ട്രിംഗ് ഉക്രേനിയൻ നാടോടി വാദ്യോപകരണം വായിക്കുന്നതിനൊപ്പം അതിന്റെ ആലാപനത്തോടൊപ്പമുള്ള ഒരു പുരുഷ വോക്കൽ-ഇൻസ്ട്രുമെന്റൽ എൻസെമ്പിൾ ആണ് കൈവ് ബാൻ‌ഡൂറിസ്റ്റ് കാപ്പെല്ല. തുടക്കത്തിൽ കോബ്സാർ ക്വയർ എന്നറിയപ്പെട്ടിരുന്ന ഈ സംഘം 1918 ഓഗസ്റ്റിൽ പ്രശസ്ത ബാൻ‌ഡൂറിസ്റ്റ് വെർച്വോ വാസിൽ യെമെറ്റ്‌സിന്റെ നിർദ്ദേശപ്രകാരം സ്ഥാപിക്കപ്പെട്ടു. ആ വർഷം നവംബറിൽ ആദ്യ പ്രകടനം നടത്തി. ഉക്രേനിയൻ ബാൻ‌ഡൂറിസ്റ്റ് എന്ന നിലയിൽ ഈ സംഘം ഇന്നും സജീവമായി പ്രകടനം തുടരുന്നു.
ചരിത്രം
1911 ഓഗസ്റ്റ് 20 ന് ഓക്തിർകയിൽ ഇവാൻ കുച്ചുഹുറ കുചെരെൻകോ, പാവ്‌ലോ ഹാഷ്ചെങ്കോ, പെട്രോ ഡ്രെവ്ചെങ്കോ, ഒലെക്സാണ്ടർ ഹമാലിയ തുടങ്ങി നാല് കോബ്സാറുകളുടെ പ്രകടനം കണ്ടതിന് ശേഷം വി. യെമെറ്റ്സിന് ഒരു ബാൻ‌ഡൂറ സംഘം സംഘടിപ്പിക്കാനുള്ള ആശയം വന്നു. കോബ്സാറുകൾ ലിറ വായനക്കാരൻ സാംപ്‌സൺ വെസെലിയോടൊപ്പം ചേർന്നു. ഈ പ്രകടനം ആദ്യത്തെ കോബ്സാർ ഗായകസംഘത്തിന്റെ രൂപീകരണത്തിന് ഉത്തേജകമാണെന്ന് തോന്നി.
തുടക്കത്തിൽ, യെമെറ്റ്സ് തന്റെ വിദ്യാർത്ഥികളിൽ നിന്ന് 1913 ൽ ഖാർകിവിൽ ഒരു ബാൻ‌ഡൂറിസ്റ്റ് കാപ്പെല്ല സംഘടിപ്പിക്കാൻ ശ്രമിച്ചു. അദ്ദേഹത്തിന്റെ അടുത്ത ശ്രമം ചരിത്രപരമായ കുബാൻ മേഖലയിലെ 1913-1914 കാലഘട്ടത്തിൽ യെക്കാറ്റെറിനോഡറിലെ വിദ്യാർത്ഥികളോടൊപ്പമായിരുന്നു. എന്നാൽ ഈ ശ്രമങ്ങളൊന്നും പൂർണ്ണമായും വിജയിച്ചില്ല. യെമെറ്റ്‌സിന്റെ തന്നെ യുവത്വവും അനുഭവപരിചയവും ഇതിന് കാരണമാകാം. 1914-ൽ യെമെറ്റ്സ് മോസ്കോയിലേക്ക് പോകുകയും അവിടെ വാസിൽ ഷെവ്ചെങ്കോ സംഘടിപ്പിച്ച ബാൻ‌ഡൂറ സംഘം കാണാനുള്ള അവസരം ലഭിച്ചു. 1905 ൽ കിയെവിൽ മൈഖൈലോ ഡൊമോണ്ടോവിച്ച് സംഘടിപ്പിച്ച സ്റ്റുഡന്റ് ബാൻ‌ഡൂറ സംഘത്തെക്കുറിച്ചും അദ്ദേഹത്തിന് അറിയാമായിരുന്നു.
1917 ഏപ്രിലിൽ, ആദ്യത്തെ ഉക്രേനിയൻ കോൺഗ്രസിന്റെ പ്രതിനിധിയായി യെമെറ്റ്സ് ആദ്യമായി കിയെവ് സന്ദർശിച്ചു. ഖാർകിവിലേക്ക് മടങ്ങിയെത്തിയ ശേഷം അദ്ദേഹം കൈവിൽ താമസമാക്കി. 1918 മെയ് മാസത്തിൽ ഒരു കോബ്സാർ സംഘം സംഘടിപ്പിക്കുക എന്ന ഉദ്ദേശ്യത്തോടെ താൽപ്പര്യമുള്ള വ്യക്തികൾ തന്നെ സമീപിക്കാൻ ആവശ്യപ്പെട്ടുകൊണ്ട് അദ്ദേഹം കൈവ് പത്രങ്ങളായ വിഡ്രോഡ്‌ഷെനിയ, റോബിറ്റ്നിച ഹസെറ്റ, നരോദ്‌ന വോളിയ എന്നിവയിൽ പരസ്യങ്ങൾ ഇട്ടു.